
Jen estas niaj du prestiĝaj revuoj! 


KONTAKTO estas la plej vaste legata 
revuo de TEJO (legantoj en 90 lan- 
doj) pri diversaj landoj, popoloj, kul- 
turoj por gejunuloj kaj ĉiuj, kiuj estas 
junaj en la koro. 

Kelkaj artikoloj aperas en lingvaĵo 
"facila" kaj "tre facila", 


Gi aperas 6-foje jare. 

Ni arde rekomendas ĝin! 

TTT-pago: www. tejo. org./eldonoj.jsp 


Ĉefa organo de Universala 
Esperanto-Asocio (UEA), kiu 
estas en oficialaj rilatoj kun 
UN kaj Unesko. 
ESPERANTO (legata en 115 
landoj) aperas ĉiu-monate 
(escepte aŭguston) sur 24 
paĝoj. 

Ĝi informas pri la plej gra- 
vaj okazaĵoj de Esperantujo. 
Por esti aktuale informita pri 
Esperanto, vi devas ĝin legi! 
Utiligu la informojn, kiujn ĝi 
liveras al vi. 


Vojaĝo al Italio 


Vcndoplato Intcrnatia Silvestrumi UEA tc Mond a 

dc idcoj Televido Espcmntc Socia Forumo 


TTT-ejo: www.uea.org 






PENSOJ POST 
UNU-JARA SPERTO 


2005 estis por ni, redaktoroj 
sperot-dona jaro. Certe ankaŭ vi, 
kara leganto, elformis pri nia re- 
vuo ian bildon. Ni esperas, ke ĝi 
estas pli-malpli favora. Sed, ĉar 
neniu estas sen mankoj, ankaŭ 
Juna Amiko ne povas esti es- 
cepto. Ni estus tre dankaj, se vi 
malkaŝus antaŭ ni vian opinion 
(vidu niajn adresojn en la kolofo- 
no, sur paĝo 4) almenaŭ per kel- 
kaj vortoj. Tio estus por ni tre 
valora kaj ĝojiga. Ni certe laŭ- 
eble utiligos viajn konsilojn. 

Ni ne estas en facila situacio. 
Ja ni devas tumi nin al tre vasta 
publiko - laŭ aĝo, intereso, 
eduko, kulturo kaj lingvo-scio. En 
naciaj lingvoj ĉiu tavolo havas 
sian apartan periodaĵon, sed niaj 
tavoloj estas tiel malmult-nomb- 
raj, ke aparte ili ne povas finance 
viv-teni po unu revuon. La nia, 
kiu celas multajn diversspecajn 
komencantojn, tuj mortus (dekoj 
da ekzemploj atestas pri tio en 
nia historio). Eĉ laŭ nuna strate- 
gio pasint-jare ni povis eliri nur 
en 1100-1200 ekzempleroj nu- 
mere. 

Se nia revuo plaĉas al vi, ni 
ege bezonas vian aktivan helpon. 


Vi povas helpi per informado, 
konvinkado pri abono, artikoloj, 
utilaj kaj interesaj sciigoj, nov- 
aĵoj. 

Ni konscias, ke tri eliroj jare ne 
povas rezultigi firman kontakton 
kun la legantaro, nek ĝustan re- 
agon al aktualaĵoj de la mondo 
aŭ de nia movado, tamen tio 
estas multe pli ol nulo, ol tuta 
manko de cel-taŭga gazeto. Ĝis 
2005 ni eliris 4-foje jare surpo 
28 paĝoj (4 x 28= 112), nun, 
malgraŭ tio, ke ni aperas nur tri- 
foje, tamen vi ricevas 44 paĝojn 
pli (3 x 52 = 156) ol antaŭe. Tio 
helpas nin teni la financojn en 
ordo, kaj sam-tempe liveri multe 
pli buntan enhavon en malpli ŝto- 
pitaj paĝoj. Entute ĝi permesas 
al ni daŭrigi nian noblan laboron. 

Ne forgesu, ke ni laboras por 
vi, kaj ke vi reagas al ni, se la 
kontakto estas bona. Sen bona 
kontakto ne ekzistas bona revuo. 
Ni ĵuru do plifirmigi ĉi tiun kon- 
takton. Ni estas unuj porla aliaj 
kaj reciproke. Ni estas egale 
gravaj. 

Optimisme tra la nuna jaro! 

Geza Kurucz, 
Stefan MacGill 

Vi eble memoras, ke en ĉiuj tri kategorioj de la lasta Esperanta FABEL- 
KONKURSO unuan lokon akiris italaj infanoj kun familia nomo 
Bolognesi. Pro evidenta sci-volemo s-ino Saliko (Finnlando) intervjuis 
la infanojn. Dankon al ŝi kaj la intervjuitoj! 


Saliko: Karaj infanoj, mi petas vin diri kelkajn vortojn pri vi al la legantoj de 
nia revuo. Kie vi loĝas, kiom-aĝaj vi estas, kiel kaj kial vi lernis Esper- 
anton? 

Chiara: Ni loĝas en kamparo, en vilaĝo Mezzano, 12 kilometrojn norde de 
Raveno. Ni estas tri gefratoj: Anna havas 8 jarojn, Giuseppe -11, kaj mi 
aĝas 13 jarojn. La instruisto Angelo Barisani, amiko de niaj avo kaj ge- 
patroj, antaŭ nelonge invitis nin kaj diris: „Esperanto estas facila kaj tre 
grava lingvo por ĉiuj homoj”, kaj donacis al ni la libron Esperanto por 
Infanoj. Li donis ankaŭ foliojn kun alfabeto kaj la reguloj de la Internacia 
Lingvo. Ni komencis legi malrapide: Bonan tagon! Bonan vesperon! 
Bonan nokton! Ĝis revido! Dankon... Poste, en iu tago li diris: „Mi tre 
ĝojus, se vi verkus belan fabelon por la Fabelkonkurso de Finnlando. Vi 
tre ŝatas fabelojn kaj en la lernejo vi verkas fabelojn!” Sed ni tro malmulte 
konis ankoraŭ Esperanton, ni decidis, do, verki fabelojn en la itala lingvo 
kaj poste, iom post iom, helpe de Angelo Barisani ni tradukis ilin en Es- 
peranton. 

Saliko: ĉu vi vizitadas Esperantajn kunvenojn aŭ festojn? 

Anna: Ne, ni neniam partoprenis en kunvenoj de esperantistoj. 

Saliko: ĉu vi povus nomi Esperantajn librojn, kiuj plaĉis al vi? 

Giuseppe: Ni konas Esperanto por Infanoj. Gi estas bela libro, kiu rakontas 
simpatian historion de muso-familio. Ni vidis La Sanktan Biblion en la 
traduko de Zamenhof, la iniciatinto de Esperanto. Ni havas la libron Nova 
Kurso de Esperanto kaj vortarojn... 

Saliko: ĉu vi konas la revuon Juna Amiko, kaj kion vi opinias pri ĝi? 

Giuseppe: Jes. Gi estas beia internacia gazeto. Gia formato estas mal- 
granda, sed havas multajn paĝojn kaj estas riĉe ilustrita, ekzistas en ĝi eĉ 
enigmoj kaj kvizoj. S-ro Barisani donacis al ni ekzempleron. 

Saliko: Pri kio vi okupiĝas en libera tempo? 

Anna: Ni helpas al panjo, lernas muzikon, ludas korbo-pilkon, Giuseppe 
futbalon. Ni legas librojn kaj elpensas fabelojn. 

Saliko: ĉu vi estas kontentaj pri la premioj? 

Ĉhiara: Ho, jes. Ni estas tre kontentaj pri la rezultoj. Ni preskaŭ ne kredis, 
ĝis ni legis niajn nomojn en Interreto. 

Saliko: Gratulon al vi ĉiuj! 

Ĉiuj: Dankon. Ni tre ĝojas pro la sukceso. 

PRINCINO LILIANA KAJ LA BLANKA ĈEVALO 

(Fino de la fabelo) 

Rapide li prenis el malluma an- 
gulo de sia kabaneto kelkajn ku- 
rac-herbojn. Per tiuj la ĉevalo re- 
saniĝis mirinde rapide. 

Dum la sama tempo la reĝo 
esperis, ke la filino rapide forge- 
sos la ĉevalon, kiun li kredis mor- 
ta. Sed dum la tutaj tago kaj nokto 
la princino ne revenis en la kaste- 
lon. Do li ordonis al sia ligno- 
hakisto kontroli, ĉu la ĉevalo vere 
mortis, kaj kien malaperis la princ- 
ino. Post tempeto tiu trovis la ĉe- 
valon, kiu estis ligita apud la 
kabaneto, kie Ĵaki kaj la princino 
ankoraŭ profunde dormis. Li for- 
kondukis ĝin al kaŝita groto kaj 
helpe de siaj kolegoj rulis gigan- 
tan rokon al la enirejo. Tutan ta- 
gon Liliana kaj Ĵaki vane serĉadis 
la ĉevalon en la arbaro. En la 
vespero de la dua tago Ĵaki diris 
al la princino: 

- Ni serĉis ĝin du tagojn en la 
tuta arbaro. Ĉu rezigni? - Sed 
Liliana ne volis rezigni. 

- Ni eksidu kaj pripensu: ĝi ne 
povas esti glutita de la tero! 

- Sed jes ja! - ekkriis Ĵaki. - Ĉu 
vi ne memoras la groton en la 
mezo de la arbaro? Ni pasis an- 
taŭ ĝi kelk-foje, sed ni ne enrigar- 
dis. 



- Kompreneble ne - respondis 
la princino -, ja la enirejo estas 
fermita per granda roko. 

- Tamen ĝi estas la sola 
loko, kie ni ankoraŭ 
ne serĉis ĝin. Ĵaki 
kunvokis amikajn 
bestojn el la tuta 
arbaro kaj per kun- 
igitaj fortoj ili suk- 
cesis forruli la rokon. 

La ĉevalo pasigis 
teruran tempon en la 
groto. En plena tene- 
bro ĝi povis palpi per 
siaj hufoj skeletojn 
kaj aŭdis la akran 
fajfadon de ratoj, 
kiuj certe atendis, 
ke ĝi mortu. Kiam 
finfine la amikoj 
malfermis la 
enirejon, ĝiaj 
okuloj estis blin- 
digitaj pro la lumo. Liliana tuj kun 
granda ĝojo kuris al sia amiko kaj 
saltis sur ĝian dorson. Sed la ĉe- 
valo nur timis, ĉar ĝi ne rekonis la 
princinon, deĵetis ŝin kaj kuris for. 
Liliana kredis, ke la ĉevalo ne plu 
amas ŝin, ĉar ŝi kaŭzis tiom da 
suferoj al ĝi. Trista ŝi reiris hej- 
men, enŝlosis sin en sia ĉambro 

kaj ploregis senĉese. La reĝo, kiu 
tre ĝojis pri la reveno de sia 
amata filino, ne kapablis konsoli 
ŝin. La sekvan tagon ŝi ne plu 
eltenis la grandan malĝojon, iris 
al la kastela lageto kaj ĵetis sin en 
la akvon por droni. 

La reĝo vidis tion de sia bal- 
kono, kaj jam volis ekkuri al la 
lageto, kiam li vidis, de la alia 
flanko, alkuri la blankan ĉevalon! 
La reĝo vokis: 

- Liliana ĵus dronis en la lageto! 
Tiam la ĉevalo senhezite post- 

saltis en la akvon. Pasis longaj se- 
kundoj ĝis ĝi reaper- 
is ĉe la bordo kun 
la senkonscia 
princino sur sia 
dorso. Nun la re- 
ĝo vere kuregis 
al ili ambaŭ kaj 
skuis sian filinon: 

- Liliana, Liliana, 
ĉu vi ankoraŭ 
vivas?! 

Tiam ŝi malfermis 
la okulojn kaj diris: 

- Jes, paĉjo! Mia 
ĉevalo! Mi amas vin ambaŭ! 

La reĝo respondis: 

- Ankaŭ mi amas vin ambaŭ. 

De tiu tago la ĉevalo rajtis resti 

en la kastelo, kaj vivis ankoraŭ 
longe feliĉe kun princino Liliana. 

Verkis: Alice Larue (Belgio), 
Anik6 Hegedŭs (Hungario), 
Gretel Schumann (Francio) 
Pied-notoj ĉi-apude ► 


Ĉu vi ŝatas fabelojn? 

Ĉu vi aĝas malpli ol 14 jarojn? 

Se viaj respondoj estas jesaj, 
ne preterpasu la okazoni 

Partoprenu en la Tut-monda 
Esperanta Fabel-konkursol 

Kultura-literatuta centro en Taival- 
koski, Norda Finnlando, portas la no- 
mon de Kalle Pŝŝtalo (1919-2000) 
eminerita finna verkisto naskiĝinta en 
Taivalkoski. En la jaro 1993, li inicia- 
tis tut-landan fabelkonkurson por fin- 
naj infanoj, kiu estas nuntempe la 
plej prestiĝa konkurso en Finnlando. 

En la jaro 2000 la instituto aldonis 
al la konkurso Esperanton. En ĉi tiu 
jaro ĝi okazos, do, jam la 7an fojon. 

Kategorioj: 

A) por infanoj ĝis 8-jaraj, B) 9-10- 
jaraj kaj C) 11-13-jaraj. 

Rimarko. La konkursaĵoj devas esti 
verkitaj originale en Esperanto de indi- 
viduoj aŭ grupoj (ekz. de lernejaj kla- 
soj). Individuaj kaj grupaj konkursaĵoj 
estos taksataj aparte 

La ĵurio aprezas precipe fabelecon kaj 
originalecon. La verko estu mallonga (1- 
5 folioj), ligita al la infana mondo, karak- 
terizita de sorĉeco, mistero kaj super- 
naturaj okazaĵoj, kiuj kreas etoson fasci- 
nan al infanoj. Rakonto kun temo el la 
reala mondo, eC se lerte verkita, ne 
estas konsiderata kiel fabelo. 

Daŭrigo sur paĝo 8 ► 


balkono: elstarajo ĉe muro. ĉirkaŭita de baraĵo / 
giganta: grandega / gluti: malaperigi ion tra 
gorĝo aŭ truo / groto: malvasta ejo en rokego / 
hufo: ungego de ĉevalo kaj kelkaj mam-bestoj / 
kabano: simplega dometo / kastelo: bela luksa 
domego / kontroli: detale esplori / princo: reĝido 
/ rato: musego / rezigni: fordoni esperon pri io / 
tenebro: profunda mallumo / trista: malgaja. 

BAPICIOI 

Dieter Berndt (} ĉ P O P O l OĴ 



En orienta parto de Germanio, prok- 
sime al la land-limo kun Pollando, vi- 
vas proksimume 60 mil soraboj aŭ 
luzaciaj serboj. Temas pri slava po- 
polo, kiu ĝis nun flegas ne nur sian 
lingvon, sed ankaŭ malnovajn tradici- 
ojn kaj kutimojn. 

Unu el tiuj estas la „Paska Rajd- 
ado". Ĉiu-jare Paskan Dimanĉon kun- 
venas multaj homoj de proksime kaj 
malproksime por persone ĉeesti ne- 
forgeseblan spektaklon. Temas pri la 
„Paska Rajdado". Viroj, feste vestitaj, 
rajdas tra la regiono por alporti al la 


najbaraj vilaĝoj la mesaĝon pri la 
resurekto de Jesuo Kristo. Ĉe la stra- 
toj kaj vojoj miloj da homoj rigardas 
la festajn procesiojn. La „Paska Rajd- 
ado" estas ver-ŝajne la plej konata 
kutimo en la regiono. Ĉefe la katoli- 
kaj soraboj flegas tiun ĉi kutimon 
jam de kelkaj jar-centoj. Oni supozas 
la ekeston de la „Paska Rajdado" jam 
en la antaŭ-krista tempo. La tiamaj 
antaŭuloj, komence de printempo, 
perpiede aŭ surĉevale ĉirkaŭiris sian 
posedaĵon por tia-maniere protekti ĝin 
kontraŭ malbono. La alvenintaj slavoj 



Sendu la konkursaĵon poŝte ĝis la 15a de septembro 2006 al la adreso. 
PSStalo-lnstituto, Fabelkonkurso, PL 39, FI-93401 Taivalkoski, Finnlando 

Uzu kaŝ-nomon kaj menciu, ĉu temas pri grupo aŭ unuopulo. La nomo, adreso, 
naskiĝ-dato kaj (se eblas) telefonnumero aŭ ret-adreso de la konkursanto troviĝu en 
aparta fermita koverto. 

Pli da informoj donas la komisiito pri la konkurso: 

S-ino Aini VSŝrŝniemi, Vŝŝrŝjŝrventie 26 A, FI-93590 Vanhala, Finnlando 
(ŝia ret-adreso: aini.esp@pp.inet.fi) 

Fabeloj, premiitaj en antaŭaj jaroj, estas legeblaj en: 

http://www. taivalkoski. fi/paatalo-instituutti/esperanto. htm 
La rezultojn oni publikigos sam-tempe kun tiuj de la finna konkurso, la 18an de 
oktobro, kiam finnoj festas la tagon de Satu (finna vorto por fabelo). En ĉiu katego- 
rio estas principe tri premioj. Unu el la gajnintoj de la unua premio ricevos ankaŭ la 
ĉef-premion Fabelo Internacia. 

fascini: fortege kapti ies animon / o riginala: ne tradukita / prestiĝa: elstara kaj fama, vaste konata. 

akceptis la kutimon. Laŭ malnovaj 
kronikoj oni scias, ke ekde la jaro 
1490 ekzistis tiuj procesioj inter la 
urboj Hoyerswerda (Hojersverda) kaj 
Wittichenau (Vitiĥenaŭ). Iom poste 
Hoyerswerda fariĝis protestanta, kaj 
ĉar ili malaprobis la „Paskan Rajd- 
adon", la loĝantoj de VVittichenau de- 
vis serĉi alian partneron. Tial la viroj 
el VVittichenau ekde la jaro 1540 raj- 
das seninterrompe ĉiu-jare al Ralbitz 
(Ralbic). Inter tiuj lokoj okazas la plej 
grandaj procesioj, en kiuj partoprenas 
ĝis 400 rajdantoj. Paskan Dimanĉon 
en la regiono ekiras naŭ procesioj tra 
entute 30 lokoj. Ĉiu procesio komenc- 
iĝas per komuna preĝado. Kiam la 
nigre vestitaj viroj ekprenas la krucon 
kaj la preĝejajn flagojn ili ekrajdas po- 
duope. Kiu partoprenas en ĝi la unu- 
an fojon, montras tion per mirta kron- 
eto sur sia jako. Je la 25a partopreno 
ili havas arĝentan insignon kaj je la 
50a partopreno oran. Ankaŭ la ĉeva- 
loj estas bele ornamitaj. 


Kiam iu procesio ekiras al la najbara 
loko, sam-tempe ekiras de tie proce- 
sio al kontraŭa direkto. Sed la rajd- 
antoj pasas laŭ diversaj vojoj, ĉar ili 
ne devas renkontiĝi dum-voje. Dum 
la rajdado la viroj kantas kaj preĝas 
en soraba lingvo. La procesio de 
VVittichenau estas la unu-sola du- 
lingva. Tie oni aŭdas ankaŭ la ger- 
manan lingvon. Post kelk-jara inter- 
rompo, ekde la jaro 1993 oni revivigis 
la „Paskan Rajdadon". Nun denove 
ĉiujare rajdas kantantaj kaj preĝantaj 
viroj tra la lokoj de la regiono. 


kroniko: kolekto de historiaj okazajoj / mesaĝo: 
parola aŭ skriba informo / mirto: floro uzata por 
flor-kronoj / Pasko: religia festo de printempo / 
protestanto: Luterano aŭ Kalvinano / procesio: 
festa marŝo / resurekto: releviĝo el tombo / 
spektaklo: publika prezento. 


Sorabinoj 
en tradicia 
vestaĵo 

► 


Ĉu vi povus rakonti ai ni pri iu ei viaj tradiciaj kutimoj? 
La iegantoj atendas vian kontribuaĵon. Ne prokrastu ĝin! 

- Mi petas la doktoron. 

- La doktoro ne estas hejme. 

- Dankon. Tamen, mi volas scii, kun kiu 
mi parolis? 

- Kun lia papago, kiu estas hejme. 


humuro 


de Jadranka Miric 
Serbio 


Instruisto demandis lernanton, kiu longe forestis: 

- Ĉu vi resaniĝis? 

- Jes -, respondis la lernanto. 

- De kiam vi forestis la lernejon? - demandis la instruisto. 

- De tiam, kiam Hanibalo transiris Alpojn - respondis la lernanto ridetante. 


Junulo ludas rok-muzikon kaj deman- 
das al la patro: 

- Paĉjo, ĉu vi iam aŭdis ion simiian? 
-Jes, antaŭ tri jaroj, kiam mi do- 
nacis ai vi gitaron. 

- Sed tiam mi ne sciis muziki... 




Du puloj interparolas antaŭ 
teatro: 

- Kiel ni iros hejmen, ĉu per 
buso aŭ per hundo? 


Alpoj: la plej alta montaro de Eŭropo 
inter Italio kaj Aŭstrio, Svislando / 
Hanibalo: fama Kartaga militestro / 
pulo: sango-suĉa fiinsekto. 

KAMELO 


DROMEDARO 


Ili fizike malsamas unu la alian pro tri ĉefaj detaloj: la nombro de 
ĝiboj, la alto kaj la har-tipo. 




DROMEDARO , . . .. „ _ 

• La plej videbla d/ferenco 

estas sur la dorso: kamelo 
estas du-ĝiba kaj drome- 
daro estas unu-ĝiba. 

Alia diferenco estas la a/to: 
kruroj de kamelo estas pH 
mallongaj ol tiuj de drome- 
daro. 

• La tria diferenco estas la haroj, 

kiuj ĉe kamelo estas mu/te pti 
longaj ol ĉe dromedaro. KAMELO 

Krome, ilia kutima restadejo malsamas. Ambaŭ devenas 
de komuna praulo, kiu vivis en Norda Ameriko antaŭ 40 
milionoj da jaroj, sed nun ili vivas en malsamaj regionoj de nia planedo. 


Ni povas trovi la kamelon nur en Centra Azio kaj la dromedaron - ankaŭ 
konatan kiel araban kamelon - ne nur en parto de Azio, sed ankaŭ en Afriko. 
Tiuj du remaĉantaj mamuloj estas la solaj specoj de la familio Camelidae kaj 
helpas la homon kiel transport-rimedoj en dezertaj regionoj. 


Dromedaroj povas atingi 16 km/h. Dume, kameloj pied-iras pli malrapide: 
ĉirkaŭ 5 km/h. Kompense, kameloj kapablas porti pli pezajn ŝarĝojn. 

Komune, ambaŭ kapablas resti sen trinki akvon dum pluraj tagoj. Oni jam 
registris kazojn de tiaj mamuloj, kiuj tenis sin dum 17 horoj sen eĉ akvo-guto! 

Evandro de Freitas, Brazilo 


ĝibo: bul-forma elstar- 
aĵo sur la dorso/ maĉi: 
diserigi per dentoj / 
planedo: ĉiel-korpo 
kiel nia Tero, ekzem- 
ple / struto: grandega 
birdo de dezertoj, kiu 
ne flugas / tipo: eco 
de similaj kvalitoj, 
kompare al malsimilaj. 


Solvo de cifera enigmo (n-ro 114 

Silabo-enigmo (p. 15): 1. 
sin-ko-po, 3. ta-ba-ko, 5. 
gu-to, 6. me-li-so, 8. pat- 
ro-no, 9. la-do, 10. ro-ma- 
no, 11. A-mo-ro. 

Enigma parabolo (p. 15): 
Ĉar li dormis dum deĵoro. 
Testo (p. 39); 1. C, 2. C, 
3. B, 4 A, 5. Ĉ, 6. A, 7. Ĉ, 
8. B, 9. C, 10. C, 11. C, 
12. Ĉ 

IOM pri MUZIKO 

Rubriko de Marielen, Francio 


Qrava dat-reveao de nnzitzo 


Ĉi-jare ni festas prestiĝan datreve- 
non : Wolfgang Amadeus Mozart 
naskiĝis antaŭ 250jaroj. Por multaj 
el ni, Mozart signifas nur klasikan 
muzikon, iom tedan, kiun foje 
aŭskultas la gepatroj, sed tion 
ne volonte aŭskultas gejun- 
uloj, krom klasikemuloj. 

Nu, ĉu ni vere konas Mozar- 
ton ? Provu arigi la diversajn 
informojn, kiujn vi aŭdis pri 
li: ni scias tre malmulton. 

Fakte li estis tute eksterordinara 
homo, natur-dotita por muziko: en la 
tre muzikema familio Mozart, la knab- 
eto havis okazon ludeti per la klavi- 
ceno de la fratino, post kiam li fariĝis 
tri-jara. La patro mem estis tre fama 
muzikisto kaj rapide organizis turne- 
ojn tra Eŭropo kun siaj infanoj. Tiam 
la kvin-jara Mozart riveliĝas kiel ek- 
sterordinara klavisto. Kiam sep-jara, 


li eldonas siajn unuajn komponaĵojn. 

Dum siaj vojaĝoj li renkontis Johan 
Christian Bach, Haydn, kaj aliajn kom- 
ponistojn kiuj influis lin kaj hel- 
pis starigi tiun unikan talenton. 
Oni ofte akuzis Mozarton, ke li 
komponas brilajn kaj sensigni- 
fajn muzikojn por akiri monon 
kaj influon, sed ĉiuj kompon- 
aĵoj estas fakte multe pli pro- 
fundaj ol oni ofte kredas. 
Li senĉese komponis dum 
la tuta vivo, eĉ en la lito, kelkajn ta- 
gojn antaŭ la morto. Malsano kaj 
mizero mortigis lin en lia 35a jaro. 
Oni povas nur imagi kiom da ĉef- 
verkoj nun ekzistus, se tiu genio plu 
vivus kelkajn jarojn ! 

En Francio ĉi-jare, aperis la tuta 
verkaro de Mozart en Kompakt-dis- 
koj (KD): ĝi okupas entute 170 dis- 
kojn ! (Mozart, l ’ integrale) 




akuzi: nomi iun kulpa / doti: provizi iun per ĉio utila kaj necesa / genio: eksterordinara kapablo / 
influi: efiki sur iun / klaviceno: speco de kord-instrumento / KD = CD / klavo: prem- aŭ tuŝ- 
butono, -plateto / komponi: verki muzikon / rfveti: malkovri ion nevideblan / teda: neinteresa, 
ĝena / tumeo: rond-vojaĝo de art-grupo kun haltoj kaj art-prezentoj / unika: ne havanta alian similan. 

Jen ta sotvoj de nia lasta kvizo-ludo (n-ro 3/05) 

A: 1 . trajno/vagonaro, tramo, biciklo, motorciklo, aŭto(mobilo), (aŭto)buso, trolebuso* 2. stirilo, 
pedaloj, selo, bremsoj, framo, dent-radoj, ĉeno* 3. surteriĝis, ekflugos, estas. 4. por defendi 
sin, por reguligi trafikon, disigi malobeantojn 5. ...malŝalti ... antaŭ ol elaŭtiĝi. 6. pli, la plej 
B: 1 . boato, (vel)ŝipo, pramo, floso, akvobiciklo, jaĥto, barko* 2. stirilo, stirejo, stiristo, stirrado, 
telestiri, stir-stango* 3. migranta etvendisto 4. trafik-lampo, kabloveturilo, grimp-tramo, puŝ-mild- 
igilo, rul-ŝtupetaro, portebla lito por malsanuloj 5. a) ternivela transpasejo por piedirantoj, b) 
antaŭa aŭtovitro 6. Post malfeliĉo, nehaltigeble sekvas aliaj malagrablaĵoj. 


La ptej lertaj solvintoj de la decembra n-ro 

(Redaktis kaj korektis: Saliko, Finnlando) 

Kategorio A 

1. Matgorzata J. Komamicka (PL) 20 p. 

2 Neringa Vitauskaite (LT) 18 p. 

Kategorio B 

1. E. E. Popoviciu (RO) 19 p. 

Lenĉe Efremova (MK) 19 p. 

2. MSria MolnĜr(HU) 18 p. 

GrupoJ: 

Klubo Mlada Boleslav (CZ) 19 p. 

Grupo Marijampole (LT) 18 p. 


Post tut-jara konkurso gajnis 
Kategorio A 

1. Vitauskaite, Neringa (LT) 56 p. 
Grupo Marijampole (LT) 56 p. 

2. Komarnicka, Matgorzata (PL) 39 p. 

Kategorio B 

1. Efremova, Lenĉe (MK) 55 p. 

2. Grupo Totoraitis (LT) 54 p 

3. MolnĜr, MĜria (HU) 51 p. 


Gratulon kaj dankon a\ ili ĉiujl 

Ekzistaj pluraj ĝustaj solvoj 


Pro malkreskanta interssiĝo a/ /a kvizoludo ĉosas tiu Ĉi rubriko. Se vi deziras ĝian 
revhrigon informu la redaktorojn (adresoj surpaĝo 4). 

Koran dankon al ĉiuj ; kiuj partoprenis en nia kvizoiudo!!! 


Cu viscias... T| 

1. Kie kaj kiam estiĝis la unua ŝtato de ia mondo? 

2. Kiu iniciatis la Internacian Ruĝ-krucan Servon? 

3. De kie venas la vorto 'Biblio? 

4. Kiel nomiĝas la preĝejo de judoj? 

5. Kion signifas la vorto 'koncentrejo? 

6. Per kiaj rimedoj batalis Mahatma Gandhi kontraŭ la brita 
koloniismo? 

7. Kiel nun nomiĝas la iama Persio? 

8. Kiel nomiĝas la fasto-monato de mahometanoj? 

9. Dank' al kies propono ekestis la konata signo @ de la 
elektronika poŝto? 

10. Kio funkciigis la unuajn meĥanikajn horloĝojn? 

Zottan Kurucz, Hungario 

(Solvoj kaj piednotoj sur paĝo 46) 

AMERIKAJ LEGENDOJ 

Kompilis Jozefo deJ. Campos Pacheco, Kubo 

La indianoj, kiuj loĝis en Ameriko antaŭ la konkero de la hispanoj, tre 
amis siajn birdojn. Por la indianoj iliaj belaj flugiloj valoris pli ol oro kaj 
arĝento. Inter la birdoj, kiujn la amerikaj indianoj pleje amis, estis kecaio 
kaj kondoro. Kecalo estis preferata birdo de kiĉeoj, kiuj loĝis en Gvate- 
malo. La alia birdo, kondoro, loĝis kun la keĉuoj, indianoj de Andoj, en 
Peruo kaj Bolivio. 

Multaj belegaj legendoj paroias pri tio, kiel naskiĝis kecalo kaj kondoro. 
Legi iiin estas kvazaŭ babili kun la indianoj mem. 



Jose Marti - la kuba nacia heroo - 
parolis pri kecalo jene: „Kecalo estas 
la belega birdo de Gvatemalo, la bril- 
verda birdo kun longaj flugiloj, 
kiu mortas, se iu en- 
kaĝigas ĝin aŭ se 
ĝia flugilo rompiĝ- 
as aŭ vundiĝas. ’’ 

Pri tiu belega 
birdo estas legen- 
do, kiu rakontas 
pri kuraĝa knabo, 
admirata kaj am- 
ata de sia tribo. 

Pro tio, li fariĝis 
tribestro kaj la 
saĝulo de sia popolo, la 
kiĉeoj, kiuj antaŭdiris, ke li estos ne- 
morti-deva kaj vivos eterne. 

Sed tiu junulo havis malamikon, kiu 
volis fariĝi tribestro, sed ne povis ĝis 
la morto de la junulo. lun tagon, li sur- 
prizis la junulon en la arbaro kaj pafis 
al li sagon per sia paf-arko. La sago 
traboris la bruston kaj li falis kun la 
brusto ruĝigita de sango sur la verdan 
herbaron, kiun la suno briligis. 


Kiam la tribanoj trovis lin, li jam ne 
estis la junulo, kiun ili konis, sed bela 
verda birdo, kiu ege brilis. La koloron 
donis al li la herbaro, 
sur kiun li estis 
falinta. Nur la 
brustaj plumoj 
estis ruĝaj 
pro la sango, 
kiu ŝprucis 
el la vundo. 
La longa vosto 
de la birdo ha- 
vis la kolorojn 
de iriso, 
donaco de 
la suno, kiu 
brilegis tiun tagon. 

Tiel kiĉeoj rakontas la naskiĝon de 
kecalo. Ekde tiu tago ĝi estas la sim- 
bolo de tiu popolo kaj aperas en la ŝil- 
do kaj mono de Gvatemalo. 

<> 

Pri kondoro vi povos legi en la sek- 
va, septembra numero de nia revuo. 

indiano: praloĝanto de Ameriko / konkeri: milit- 
akiri / legendo: rakonto pri io pratempa. 




de Dieter Berndt 

En ĉiujn kvadratojn skribu ĉiam po unu si-la-bon. 


HORIZONTALE - 

I. Subita forta sveno 

3. Materialo por fumado 

5. Ero el fluaĵo 

6. Aroma vegetaĵo 

8. Sanktulo, kiu.protektas urbon aŭ 
preĝejon 

9. Plato el metalo 

10. Literatura verko 

II. Dio de amo 


VERTIKALE i 

1. Gramatika nombro 

2. Malpuraĵo 

3. Trink-vazo 

4. Parto de loĝejo 

6. Mezur-unuo 

7. Vegetaĵo uzata por fari tolon 

8. Bakita manĝaĵo 

9. Besto en Suda Ameriko 


ENIGMA PARABOLO 

En iu mateno skipo de gardistoj fmis sian deĵoron kaj disiris hejmen. Unu 
el ili, maltrankvila, male kuris en la palacon kaj petis, ke la reĝo aŭskultu lin. 

Kiam la reĝo akceptis la gardiston, li rakontis pri terura okazaĵo, kiun li 
sonĝis ĉi-nokte: „Mi vidis vin veturi laŭ la kutima montara vojo, kiam subite 
de alta roko falis granda ŝtonego, kiu frakasis la ĉaron!" 

La reĝo ordonis sendi malplenan ĉaron laŭ la kutima vojo, kaj li mem 
veturis laŭ la ĉirkaŭa. 

Kaj vere, kiam la ĉaro atingis la altan rokon, de sur ĝi/7* 
falis ŝtonego kaj frakasis ĉion je ligneroj. \ V/. /// 

La reĝo mirigita kaj kontenta gra- 
tulis la aŭgurinton, donis al li gran- 
dan premion kaj maldungis lin. 

Demando: Pro kio la reĝo premiis, 
tio estas klara, sed pro kio li mal- 
dungis lin? (Soivo surpaĝo ii.) 

Lusi Rimon, Israelo 

aŭguri: antaŭdiri / parabolo: simbola instrua rafcGbTo* 

ILUSTRITA FRAZEOLOGIO 


„Ilustrita frazeologio”, la libro de Sabine Fiedler kaj Pavel Rak 
enhavas multajn tre utilajn parol-turnojn. Mendebla ĉe eldonejo 
KAVA-PECH, Anglicka 878, CZ-25229 Dobrichovice (Prago), Ĉeĥio. 
(Rete: info@kava-pech.cz , TTT-ejo: www. kava-pech.cz). _ 

Ĉi-foje ni prezentas ai vi frazeoiogiaĵon: 


Balai ion sub tapiŝon 


Klarigo: 

Kaŝi aŭ ne trakti 
temon; forpreni 
ĝin el la tag- 
ordo; ne fin- 
diskuti ĝin, ĉar ĝi 
estas mal-ŝatata 
aŭ komplika. 


Ekzemploj: 



• La aŭtoro ofte atentigas redaktorojn de periodajoj pri erara lingvo- 
uzo, por ke en sekva numero ili faru ĝustigojn. Sed - li plendas - 
„anstataŭ danki min, la plej multaj kutime strut-maniere kaŝas sian 
kapon en paper-korbo aŭ balaas la erarojn sub la tapiŝon, kie ili ŝime 
kaj putre akumuliĝas kaj stinkigas la tutan redakciejon.” (Esperanto 
1/96:18) 

• Ĝis nun miaj bon-intencaj konsiloj por plibonigi la kvaliton de la 
periodaĵo estis senkomente forbalaitaj sub la tapiŝon de la redaktejo. 
(Monato 8/96: 6) 

• Eŭropa Unio ĉiam balaas nian proponon oficialigi Esperanton sub la 
tapiŝon, dirante ke la cirkonstancoj ankoraŭ ne maturiĝis aŭ ke 
renversi la nunan sistemon bezonus grandegajn elspezojn. 

• Li neniam konsideris niajn proponojn, sed - sen ajna kritiko - balais 
ilin sub la tapiŝon. 


cirkonstanco: akompanaj eventoj de agado, situacio / frazeologio: esprimo propra al iu 
lingvo / komplika: malsimpla / stinka: malbonodoraĉa / trakti: pridiskuti temon. 

Nikolai Kurzens* 

Necesas 



Tiu ĉi simpla ludo deziras helpi al vi 
memor-fiksi kelkajn novajn vortojn. 

Kiel ludi? 

• Elektu tre mallongan vorton kiel, ekz- 
emple, ano, kaj poste, aldonante al la 
komenco po unu literon, venu al novaj 
senco-havaj vortoj. Ĉi-okaze mi povis 
fari jenajn vortojn: 

lano, bano, kano, mano, ĥano, sano, 

pano, nano, rano, dano, ĉano, vana 

ĉiu el ili valoras 1 poenton (sume: 12). 

• La sekva paŝo estas pli malfacila. 
Provu aldoni al la supraj vortoj unu plu- 
san literon por denove veni al nova vor- 
to. Mi povis plu-formi nur ĉe tri vortoj: 

elano, plano, Ivano, Irano, krano, brano 

Por ĉi tiuj vortoj ĉiu ricevas po 2 poen- 
tojn (sume: 12). 

• La daŭrigo estas la sama, sed ĉiu 
nova vorto nun valoras 4 poentojn. Mi 
sukcesis fari jenajn: 

divano, tirano, ekrano (sume: 12). 

• Se vi povas pluiri (mi ne povis), vi 
ricevos por unu vorto 8 poentojn. 

Fine, ĉiu adicias siajn poentojn. ĉi-foje 
mi akiris entute: 36 poentojn. 

Konsilo La ludantoj mem decidu, kiel 
longe konstrui vortojn. Mi proponas 5 mi- 
nutojn. Krome, mi proponas al vi akcepti 
ŝanĝon de finaĵoj: o, a, i, e (kfel vana ĉi- 
supre). 

Se vi permesas, mi rekomendas al vi 
kelkajn vortojn por ekiri: ero, ulo, ino, oro, ia, 
mi, ni, aŭdi, nu, aĝo, ono, alo, avo, iri, ilo, 
odo, ordo. 

Vorto-kreemon deziras: 

Geza Kurucz 


Necesas io granda, io tia, 
ke ni ne devu pro ia vivo honti, 
ke ni fiere povu poste montri: 
ne estis tamen vana vojo nia. 

En ĉarma bel’, en varmo idilia 
la Grandon vane volus ni 

renkonti; 

necesas alte super tio monti - 
en venta fajf, en malkvieto kria. 

Necesasĵeti sin al fajr’ infera, 
por esti io pli ol vermo tera, 
rampanta al la fin’ kun laca treno. 

Necesas plor’ de malespero muta, 
necesas hor’ ekstaze fajro-sputa, 
kaj paradiz’ necesas kaj geheno! 


* Fama latva esperantisto, ŝtat- 
oficisto, poeto, kunlaboranto, inter- 
alie, de „Literatura Mondo" en la 
I930aj jaroj. 


ekstaze: malmilde / idilia: tute senzorga, 
ideale favora / geheno. infero: malo de 
ĉiel-lando (paradizo), postmorta loko por 
mal-bonuloj / sputi: rapide eligi salivon el 
buŝo / treni: tiri post si pezaĵon. 


Ni gratulas s-ron 
Denis A.C.Conrad 

el Brazilo, 

kiu senerare solvis nian 
ciferan enigmon (vd. p. 13). 

LUME 




Rubnkcstro: 
Monika Molnar 

Ĝepatroj, instruistoj: 
bonvolu legi ĉi tiujn 
paĝojn al etuloj kaj 

LA UNUA MIRINDA ETAĜO 

■ ■■■ 





helpi al ili ĝui ilin! 



Saluton, kara mia amiko! 

Mi tre ĝojas, ke vi venis viziti min. Kaj pardonu 
min, ke mi tuj ĝenas vin, sed mi bezonas urĝan 
helpon, kaj vi ŝajnas al mi tre kapabla por helpi. 
Cu mi povas kalkuli je via afabla helpo? 

Ho, jes, permesu al mi prezenti min: mi estas Ulo. 



Kaj ankoraŭ multaj, multaj aliaj, kiuj same nomiĝas Ulo... Ĉu vi 
jam divenis mian problemon? Jes, ni estas tre similaj, sed 
tamen, tute ne la samaj personoj! Ni ĉiuj havas propran 
karakteron, kaj laŭ tiu karaktero ni ŝatus iom ŝanĝi, precizigi 
niajn nomojn. Jen por kio mi kaj ni ĉiuj b ezonas vian helpon! 

Kompreneble tio estas tre granda laboro, sed ne timu, mi 
ne lasos vin sola, mi akompanas kaj helpas vin en la granda 
elektado. 

La unua granda tasko estas serĉi «A-vortojn»! 

Kion vi diras? Ĉu vi ne scias, kiuj estas la «A-vortoj»? 

Jes, certe vi konas ilin! Ili estas la vortoj, kiuj respondas al la 



Ho, mi iom laciĝis dum tiu serĉado. Jen via vico! 

Bonvolu ankaŭ vi serĉi kelkajn «kiA-vortojn» kaj enskribu ilin! 



Bone! Tre tre bone! Mirinde! Jes, mi sciis, ke vi ne forlasos min! 
Nun ni vidu la konkretajn nomojn: 

S* 



Li estas tre 
eleganta, 
do li estu... 
ElegantUlo! 



Kaj li ŝajnas 
esti tre 
kontenta, do 
li estu... 

KontentUlo! 

Kaj jen, rigardu, sur la sekva paĝo ĉiuj venas por peti nomon de 
vi. Ili vidis, ke vi estas tre talenta, do ek al la laboro! 


APRILO 2006 

j | Sed mi, mi tute ne 
^ estas forta... Mi estas 
eĉ tre MALforta. 

J\ Jes, mi estas 

MalFortUlo. 



Se vi bezonas helpon solvi 
la taskon, rigardu en nia 
hejmpaĝo ĉe <lernu.net>! 

ALUMETA 

ALIMETO 


LUDE 

LA UNIKA DUA ETAĜO 



TASKO 1: 

Jen tri trianguloj. 

Transloku du alumetojn, 
tiel ke vi formu kvar 
egale grandajn triangulojn. 



TASKO 2: 

Jen NAŬ rektanguloj, formitaj 
el dudek unu alumetoj. Forprenu 
SES alumetojn, tiel ke restu SES. 



Jen respondoj al la enigmoj sur paĝo 22 de numero 2005/3: 

1. La tri trianguloj: Movu la trian 
triangulon sub la aliajn, por formi kvar 
egaMaterajn triangulojn. 




2. La kalkulo: Movu la supran alumeton de la egalo-signo (=) 
al la supro de la minus-signo (-). Do, la egalo-signo 
fariĝas la minus-signo kaj la minus-signo fariĝas egalo- 
signo. Tiel, la kalkulo (ekvacio) fariĝas ĝusta. I 

Unu minus tri egalas du. 



3. La naŭ steloj: Jen kiel desegni kvar rektajn iiniojn 

por konekti la stelojn. Neniu diris, ke la linioj devas 4. Tri linioj el ses steloj 
resti ene de la mezuroj de la stelaro. 



Jen ekzemplo de problem-solvado, kiun oni faras 

vidante pli grandan kuntekston de problemo. Oni Kiel formi tri tri-stelajn liniojn el 
nomas tian solvadon pensado ekster/a kesto. nur ses steloj? Formu triangulon! 

KoRpA 


10 

KrucaĴo 



13 

14 



16 




21 




24 



25 

26 

29 





32 






34 





39 


HORIZONTALE 

11. Komenci 

12. La sepa planedo 

16. 'Li saltis_sia haŭto.' 

20. 'Ni vidis modestan,_ 

en via san-stato.' 

24. Mi havas_amikon. 

Pli ol du metrojn! 

27. „_viajn manojn en la banĉambro. 

29. „Via pezo kreskos, ĉar via apetito estas 
kiel tiu de la reĝo de la bestoj - 

ĝi estas_." 

30. Protekta konstruita muro, ekzemple 
ĉirkaŭ ĝardeno aŭ domo. 

32. Sur vizaĝoj de adoleskuloj (14-19-jaraj 

junuloj) ni ofte vidas_. Ruĝajn 

punktojn. 

34. Harmonia bruo. 'Kia estas la_de unu mano aplaŭdanta?' - Zen-demando. 

35. 'Li havas_ ^ piedojn. Ili ne estas etaj. 

39. Ofte Observataj Ĝermoj (mallongigo). 


VERTIKALE ^ 


2 . 

3. 

4. 

5. 
10 . 
14. 
19. 
21 . 

25. 

26. 
28. 

31. 


36. 

37. 

38. 


. du kilometrojn tage!' 


Fosaĵo (R) 

'Ekzercu pli ofte, _ 

Konstruaĵo kiu permesas al vi transiri riveron. Aŭ konstruaĵo en via buŝo kiu ligas 
kelkajn dentojn. 

Ĉu vi opinias_vi havas fortan korpon? 

Homa pezo super 140 kg. ne estas 

Venu_la parko kun mi. 

Sanigaj Legomoj (mallongigo) 

Tipa rusa vira nomo. (R) 

Membron. 

Malalta persono. 

En la apuda bildo aperas 

la_de viro. (R) 

Moviĝanta akvo-muro ĉe plaĝo. 

Aŭ, revuo el Kaliningrado: 

La_de Esperanto. 

Sufikso por grupo. 

„_via sano!" 

Aŭtomobil-ŝildo el Nederlando. 


Jen kruc-enigmo pri korpo-partoj. 
Multaj helpiloj aperas en vortoj, 
kiel en kutima kruc-enigmo. 



Sed kelkaj aperas kun numer-indikoj kaj sagoj ĉe la du bildoj. Solvu la enigmon 
kaj la sekretan frazeton. Sendu al ni la solvon por la suba frazeto rete aŭ 
poŝtkarte - eble vi gajnos premion! Solvo en la sekva numero kaj en la retpaĝo. 

Sekreta frazeto 

Kiun bonan konsilon donis al ni la romianoj pri nia temo? Metu la literojn en la 
kvadratojn laŭ la krucenigmaj numeroj por trovi la respondon. 


□ □□□ 

34 14 10 21 

□□□□ 


□□□□□ 

13 16 33 34 39 

□ □□□□ 


□ □ 


11 26 


* uzu la trian literon 
de ĉi tiu vorto. 


19 36 38 25 


7 31 30* 6 18 






























Saluton, hodiaŭ 
mi volas instrui 
al vi kiel kuiri. 



...kaj mi volas 
instrui al vi kiel 
kanti kune. Ni 
improvizos 
versojn. 

V._ 

T 



Ĉu ne pli bone ke vi kantu 
post kvar monatoj? Nun vi 



Do, aŭskultu 
mian lecionon. Vi 
lernos de mi. 


Mi ne 

volas 

instrui 

kuiradon. 

Mi ne 

povas 

kuiri. 


Ne, mi ne volas 
lerni la kuiradon. Mi 
volas kanti - nun. 

Vi kuiru, mi kantu... 
...samtempe. 


Hmm. Ni vidu. 

Do, karaj legantoj, 
provu ĉi tion hejme. 
Prenu ses ovojn, du 
karotojn, fromaĝon, 
raspilon kaj poton... 




| 

\ ^ 



Ses ovoj en la pot’ 

Sen demandi pri la aĝo 
Pecetojn da karot’ 
Miksu kun kuraĝo! 

Per raspila frot’ 

Aldono de fromaĝo! 
Jen la manĝo pretas 
Gustumi ĝin mi petas! 

/^Ha. amuze. 
lom. Nun, la 
venonta paŝo 
- krem-saŭco. 
Prenu kremon 
kaj vipilon... 


Kremon nun ni vipas 
Ne pro miskonduto 
Leka prov’ ĉe-lipas... 


Malamuza 
kanto! Nun 
kritika paŝo. 
Ni tranĉas 
cepojn. Faru 
zorge! 





...Se dum la frand’ misgluto 
Mi firme anticipas 
Makuliĝon de surtuto! 


burpT 

Ups! 






Cepo-tranĉa pret’ 
Ne eblas plan’ sen 
Risk’ de ĝia sket’ 
De telero planken 
Atendeblas fiasket’ 


Ernio! Vi ner- 
vozigas min! 
Ne kantu pri 
akcidentoj. 
Alie mi zjupp! 
fuŝos. 


La versa mok’ lin ĝenas 
Sed per ver’ la rimo plenas 


BAF! Jen la pajlero kiu 
rompas la dorson de la 
kamelo! La guto kiu 
troplenigas la glason! 

PATATAK! 




Vidu, tiu fuŝo 
estis via kulpo! 
Foriru, kanti en 
alia paĝo de la 
revuo. Elektu 
paĝon el la 
\^parto de Geza!, 


Mult-utila estas pato 
Uzita sen kompato 
Sur kap’ kaj pat’ malglato 
Jen kantista fato. 

Rubrikestro: Elena Nadikova, 
Lernejo/Ŝkola 55, Klaso 7 A, 
str. Leninskogo Komsomola 54, 
RU-428037 Ĉeboksari, Rusio. 
lena_espero@mail.ru. 



Karaj amikoj! Ni ĝojas denove saluti vin sur la paĝoj de 
nia rubriko Interkultura mondo! &\ iĝis jam unu-jara kaj 
i povas festi sian unuan naskiĝtagon! 

jbA Dum la pasinta jaro nia rubriko rakontis al vi pri la 

internacia projekto Interkulturo, konigis al vi la grupojn 
en la projekto kaj prezentis iliajn materialojn. Kune kun 
la revuo ni vojaĝis tra Rusio, Ukrainio kaj Hindio kaj 
konatiĝis kun iliaj loĝantoj kaj ilia vivo. Dankon al la grup-gvidantoj kaj 
grupanoj de Verda Junularo kaj SEA Klubo 'SAI SARANATH' pro la 
kontribuoj! Pro la unua "naskiĝtago" de nia rubriko al ni estus interese, 
karaj legantoj, ekaŭdi vian opinion pri ĝi. Ni estos dankemaj pro ĉiuj 
rimarkoj kaj deziroj ! 

A 

Ci-jare ni volas daŭrigi tiun ĉi tradicion kaj prezentos al via atento novajn 
materialojn pri nia Interkultura Mondo. Se vi volas 'malfermi' al la mondo 
vian grupon, landon, kulturon kaj vivon - ni invitas vin rakonti pri ili sur la 
paĝoj de Juna amiko. Do, bonvenon al la senlima Interkultura Mondo! 


Hodiaŭ ni vojaĝos al Tajvano! Tajvano estas bela insulo, troviĝanta en mara 
areo, inter la Sud-Ĉina kaj Orient-Ĉina maroj. Por kompari, ĝi estas simile 
granda kiel la insulo Sardinio. La ĉefurbo estas Tajpeo, internacia kaj 
moderna urbo, kie loĝas homoj de multaj diversaj naciecoj. 

La klimato estas tropika kaj tial ekzistas ĉefe du sezonoj: somero kaj 
vintro. Sed ambaŭ sezonoj estas mildaj. Kreskas multaj fruktoj kaj legomoj, 
inter kiuj iuj estas maloftaj. Tajvano estas vera paradizo por vegetaranoj, 
ĉar ĉi tie eblas facile trovi manĝejojn, kiuj estas vegetaraj aŭ havas 
vegetarajn manĝojn. 

Tajvano estas ankaŭ fama turisma loko kaj oni ofte resumas la karakteron 
de tajvanaj pejzaĝoj per "belaj montoj, densaj arbaroj, multaj akvofaloj. 

mirindaj bordoj". Vere, sur la insulo eblas vidi diversajn montarojn, 

montetarojn, ebenaĵojn, basenojn, 
riverojn, lagojn kaj akvofalojn. 

Tajvano havas loĝantaron de 22 
milionoj. En la insulo loĝas diversaj 
popoloj; okazis granda ĉina enmigro en 
la jaroj post la dua mondmilito. Sed 
ankad estas diversaj indiĝenaj popoloj, 
kiuj jam de tre multaj jaroj antade 
loĝas ĉi tie kaj havas kutimojn, kulturon 
kaj lingvon tre malsamajn ol tiuj novaj 
venintoj. 

Esperanto en Tajvano ne havas longan historion, kaj estas fakto ke ĉiam la 
movado en tiu ĉi regiono dependis de eksterlandanoj. Nuntempe ekzistas 
dekoj da esperantistoj tra la insulo kaj kelkaj kursoj de diversaj niveloj. 
Plej multe da esperantistoj kaj kursoj troviĝas en la suda urbo Ping Tungo 
(Pindongo), kie ankad estas of iciala kurso de Esperanto en granda mez-alta 
lernejo Ping Rong. Nun en la kurso studas 24 studentoj kaj ili lernas la 
lingvon dum du semestroj. 



bo, konatiĝu! Grupo de Reza kheir-khah 
Urbo: Ping Tungo, suda Tajvano. ĉrupanoj: 24 
Sekvas la sin prezentoj de kelkaj el la grupanoj. 

Vizitu la hejmpaĝon Interkulturo! Vizitu la kvizojn, la forumon kaj la sin- 
prezentojn. Anoncu vian grupon. Aŭ aliĝu kiel unuopulo. Komparu vian vivon kaj 
interesojn kun tiuj de aliaj grupoj en aliaj landoj kaj kulturoj. Malkovru la 
diferencojn inter vi, kaj trovu ankaŭ tion, kio estas inter vi komuna! 

www. interkulturo. net 


Abonu a! Juna amiko por 2006 


1 ekz. 

Ekde 3 

Tarifo 1 

€ 14 

po € 11 

Tarifo 2 

€ 9 

po € 7 


Vizitu la hejmpaĝojn de ILEI www.ilei.info kaj 
trovu paĝaron de Jima amiko en la biblioteko de 
www.lernu.net . Tio montras al neabonantoj kion 
ofertas nia revuo - estas kreskanta stoko da 
artikoloj. Konvinku viajn amikojn aboni nun! 

Mia nomo estas Eileen. Mi estas 16-jara. Mi loĝas en la sudo de Tajvano. 
Mi havas 2 fratinojn. Miaj hobioj estas auskulti muzikon, rigardi televidon, 
legi librojn. 

Mia nomo estas Jessie. Mi estas 17-jara. Mi estas knabino. Mi estas 
studento. Mi havas 2 fratojn. Miaj hobioj estas rigardi televidon, auskulti 
muzikon kaj butikumi. Mia revo estas vojaĝi tra la mondo. 

Mia nomo estas Fish. Mi estas 15-jara. Mia favorata stud-objekto estas 
la angla lingvo. Miaj hobioj estas rigardi korbopilkon, televidon kaj retumi. 

Mia nomo estas Satarno. Mi estas 16-jara. Miaj hobioj estas vojaĝi, 
butikumi kaj aŭskulti muzikon. 



Mia ĉina nomo estas Shi yu-yu. Mia esperanta nomo estas Purina. Mi 
estas 16-jara. Mi havas unu fraton kaj unu fratinon. Miaj hobioj estas 
rigardi korbopilkon, filmojn kaj aŭskulti muzikon. 

Mia nomo estas Sun. Mi estas 15-jara. Mia plej ŝatata stud-objekto 
estas la angla. Miaj hobioj estas retumi, rigardi televidon kaj korbopilkon. 

Mia nomo estas Betty pan. Mi naskiĝis en 1989. Mi ŝatas rigardi filmojn. 

Mia nomo estas Glora. Mi estas 16-jara. Mi havas unu fraton kaj unu 
fratinon. Miaj hobioj estas historio kaj butikumado. Mi ŝatas ankad ludi en 
komputilo, retumi kaj aŭskulti muzikon. 

Mia nomo estas Amika. Mi estas 16-jara knabino. Mi havas du fratojn. 
Miaj hobioj estas butikumi kaj retumi. Mi ŝatas katojn. 

Mi nomiĝas Anĝela. Mi havas 17 jarojn. Mia ŝatata leciono estas 
komputiko. Hobioj: rigardi basbalon, rigardi televidon kaj filmojn. Mia revo: 
vojaĝi tra la mondo kaj korespondi kun aliaj. Mi havas du fratinojn. 

Mia nomo estas Klara. Mi estas 16-jara kaj havas du fratojn. Miaj 
hobioj: ludi en komputilo, retumi, aŭskulti muzikon kaj butikumi. 

Mi nomiĝas Debbie. Mi havas 15 jarojn. Mia ŝatata leciono estas la angla 
lingvo. Hobioj: retumi, rigardi televidon kaj rigardi korbopilkon. 


Pri Ping Rong mezalta lernejo kaj Esperanto kurso. 

Gi estas lernejo kun ĉirkau 3000 studentoj kiuj studas en ĉirkau 10 fakoj 
(komputado, kuirado, japana lingvo, komerco, infanĝardeno ...). En Ping Tung 

A 

provinco ĝi estas la plej granda. Gi havas longan historion kaj venont-jare 
oni festos ĝian 50-jariĝon. En sporto ili havas bonan reputacion kaj 
ekzemple en korbopilko kelkfoje gajnis tutlandan premion inter mezaltaj 
lernejoj. 

Pli ol 130 plentempaj kaj kelkdek duontempaj instruistoj laboras tie. 

Esperanto-kurso ekde la jaro 2004 komenciĝis tie en la kadro de 
eksterkursa lecionaro. En la unua jaro 16 studentoj elektis Esperanton kaj 
en tiu ĉi jaro 24 studentoj. La ĉi-jaraj lernantoj estas pli seriozaj kaj 
talentaj kaj bone progresas en lernado. Ĉiu-semajne estas du horoj da 
leciono kaj Reza (Iranano) kaj Ingrid (Tajvananino) kune instruas. 

Ni uzas la internacian lernolibron 'Saluton', de Audrey Childs-Mee, kiun ĉiuj 
ŝatas. Kun intereso ni studas el ĝi. 

Fojfoje ni havas esperantistajn gastojn el eksterlando, kiuj vizitas la kurson 
kaj parolas kun ni pri siaj landoj ad faras demandojn al la lernantoj. Ankaŭ ni 
aranĝas viziton de lokaj esperantistoj por ke ni aŭdu pri iliaj spertoj. Ni 
havis gastojn interalie el Nederlando, Hispanio, Hungario kaj Japanio. 

KVINO 

KVIZO 

Stefan MacGill 


Lcau la rakonton* 
(eventualc kovru la tekston) 
kaj respondu la kvln kvizo- 
demandojn. Kontrolu viajn 
respondojn kaj kalkulu viajn 
poentojnt 


Menda pen' 

Pendas afiŝo en la fenestro de restoracio ĉe populara greka ferio-loko. 
Sveda paro alvenas kaj legas la afiŝon: 


Ĉi tie parolata la angla, franca, germana, greka, 
hispana, itala, japana, nederlanda, kaj sveda 

"Ili parolas svede!" diras la edzo, "Kiom oportune! Ni eniru!". Kelnero 
alportas menuon kaj diras "Saluton!" La gastoj provas mendi svede. 
La kelnero nur levas la ŝultrojn. Li ne komprenas. Ili do mendas angle 
- ĉiu svedo lernas la anglan en la lernejo. Sed tion ne faras ĉiu greka 
kelnero - ĉi tiu evidente ne. La svedoj havas germanajn parencojn, do ili 
scias mendi germane. Sed la kelnero ne komprenas. La svedoj last-jare 
feriis en Hispanio kaj ne forgesis ĉion. Do, ili mendas hispane. Denove 
leviĝas la ŝultroj de la kelnero. La svedoj sekvis televidan kurson de la 
nederlanda lingvo, do ili tiel mendas. La ŝultro-levanta kelnero plue 
mutas. Franc-lingva mendo-provo rezultas en pli da ŝultro-ekzercado. Ili 
alvokas la kuiriston kaj provas ĉiulingve. Sen rezulto. Ve, kion fari? 

Feliĉe, la edzino ofte laboras por 
tradukservo de la Eŭropa Unio 
kaj tial scias kelkajn vortojn en la 
greka. Indikante la afiŝon, ŝi 
demandas: "Kiu ĉi tie parolas 
tiujn lingvojn?" 

Venas la respondo: "La gastoj!" 

Tasko unu: via sumo el naŭ poentoj: 



Ordigu la frazojn por prezenti bone ia rakonton: 

1. La nederlanda mendo-provo ankaŭ fiaskas. 

2. Ili mendas angle, sed sen rezulto. 

3. Ili komprenas ke la afiŝo tamen ne mensogas. 

4. La paro ĝojas kaj eniras la restoracion. 

5. La franca provo rezultigas nur ŝultro-levon. 

6. Germane ili mendas, sed la kelnero ne komprenas. 

7. Sveda paro alvenas al la restoracio kaj legas afiŝon. 

8. Ili provas mendi en la hispana, sed sensukcese. 

9. Ili vane alvokas la kuiriston - ankaŭ li ne povas helpi. 


Tasko du: via sumo el dudek ok poentoj: I_I 

Sube estas iokoj por sep vortoj ei ia rakonto. Ni donas ia iiterojn, sed en 
maiĝusta ordo. Maimiksu ia iiterojn kajskribu iiin en ia kvadratojn kaj 
cirkiojn. Poste, prenu ia iiterojn en ia cirkioj, rearanĝu i/in kaj uzu i/in por 
formi ia sekretan frazon. 


EROTROSCIA 
RISKUTION 
ALVE NTA 
ENLEDADREN 
J E N R 0 L E 
KARG E 
ALNOTUS 


onoDODonon 

ononnmono 

oaonono 

ooaoaoaoaa 

ooaaaoo 

oaooa 

oaoaaoa 


manĝ-loko 

manĝ-pretigiston 

altiganta 

holande 

instru-loko 

helena 

'bonan tagon!' 


Jen frazo kiu informas pri la komunika kapablo de la restoracio: 

oo ooooooo oooooooo 

OO OO OOOOOOO! 

Tasko tri: 


via sumo el dek naŭ 


poentoj 


:□ 


E/ektu e/ /a kvar respondoj /a ĝustan. Skribu /a komenc-Hterojn de /a bonaj 
respondoj en /a /astan ko/umnon por ma/kovri /a sekretan frazon. Ĝi informas 
vin kiaj estas ia iingvajkapabioj de ia ke/nero. Li estas..... 




A 

B 

c 

ĉ 

* 

1 

La kelnero alportas. 

saluton 

kuiriston 

menuon 

fakturon 


2 

Laŭ la afiŝo oni parolas fremdajn lingvojn. 

sep 

ok 

naŭ 

dek 


3 

La svedoj lernis la en televida kurso. 

nederlandan 

svedan 

grekan 

germanan 


4 

La edzino laboras por traduk-servo. 

apenaŭ 

neniam 

ĉiutage 

ofte 


5 

La svedoj feriis en Hispanio 

kristnaske 

last-jare 

hieraŭ 

en 1993 


6 

la afiŝon, la edzino demandas. 

Referencante 

Indikante 

Montrante 

Skribante 


7 

Svede? La kelnero levas la ŝultrojn. 

ja 

tre 

nur 

apenaŭ 


8 

La svedoj estas la en la restoracio. 

posedantoj 

kuiristoj 

kelneroj 

gastoj 


9 

Al la demando en la qreka respondo 

mutas 

venas 

aspektas 

falas 


10 

Hi la kuiriston. 

maldungas 

forsendas 

laŭdas 

alvokas 


11 

La gastoj mendi svede. 

provas 

sukcesas 

rezignas 

ĝojas 


12 

estas tipa greka manĝajo. 

Maizo 

Olivoj 

Bananoj 

Ananasoj 


13 

La svedoj lernis la anqlan en 

televidejo 

familio 

lernejo 

Usono 


14 

Lingvo kiun ili ne provis estas la 

angla 

greka 

itala 

franca 


15 

La svedoj havas parencojn. 

germanajn 

francajn 

malfacilajn 

dikajn 


16 

La anqla. franca. qermana estas 

ŝtatoj 

dialektoj 

lingvoj 

eŭropanoj 


17 

lli parolas svede-- kiom 

misprononce 

surprize 

danece 

oportune 


18 

La edzino laboras por servo. 

Pasporta 

traduk- 

libro- 

manĝ- 


19 

Alia maniero diri ‘Ĉi tie parolata’ estas: ‘Ĉi tie 
_parolas’ 

anoj 

ene 

inoj 

oni 



O 


Tasko kvar: via sumo el kvin poentoj: 


□ 


Donu unu-vortajn respondojn kaj skribu la unuajn literojn en la kestojn, 
por scii kion faras ia iingvoscio de ia keinero: i—11—11—11—11—i 

1. La kelnero faras kion per siaj ŝultroj? 

2. Kion vidas la paro en la restoracia fenestro? 

3. Kion faras la kelnero kiam li ne respondas al la gastoj? 

4. Kiu estas la unua lingvo menciita en teksto kiun la gastoj legas? 

5. Kiu estas la nacieco de la gasto-paro? 

Tasko kvin: via sumo el naŭ poentoj: 

Parigu /'a fraz-komencojn kun ia fraz-fmoj: 

1. La paro eniris la restoracion, ĉar... 

2. La edzino parolas la grekan, ĉar... 

3. Ili parolas germane, ĉar... 

4. Ili parolas hispane, ĉar... 

5. Ili parolas nederlande, ĉar... 

6. La gastoj povas mendi angle, ĉar... 

7. La kelnero plu mutas, ĉar... 

8. Krome, la kuiristo ne utilis, ĉar... 

9. La afiŝo ne mensogis, ĉar... 

A: ...ili feriis en tiulingva lando last-jare. 

B: ...ili sekvis televidan kurson. 

C: ...la mendon li daŭre ne komprenas. 

Ĉ: ...iu en la loko ja parolas tiujn lingvojn. 

D: ...ankaŭ li ne komprenis. 

E: ...ŝi estas tradukistino por EU. 

F: ...ĉiu en Svedio lernas ĝin en la lernejo. 

G: ...laŭ la afiŝo oni parolas svede. 

G: ...ili havas tiulingvajn parencojn. 

La ĝustaj respondoj aperos en numero 2006/2 de nia revuo. Se vi estas senpacienca, 
rigardu pli frue en www.iernu.net Iru ai ia bibiioteko kaj e/ektu ia iigon ai Juna amiko. 
Vi trovos ekde junio 2006 /a respondojn. Via rezuito: 

□.□o + n + n =□= 

el 9 el 28 el 19 el 5 el 9 el 70 el 100 

Por kalkuli la elcentaĵon (%) ; obligu per dek (facile - aldonu nulon!) kaj dividu per sep (malpli facile 
- trovu kalkulilon aŭ gepatron). 





Respondoj por la KvinoKvizo en Juna amiko 2005/3: 

Demando 1: La ĝusta ordo estas: 5 7 2 8 6 1 4 3. 

Demando 2 Malvera, Vera, Malvera, Ni ne scias, Malvera, Vera, Malvera, Ni ne scias. 
Demando 3: 1 = Ĉ, 2 = E, 3 = G, 4 = F, 5 = A, 6 = B, 7 = D, 8 = C. 

Demando4: La viro saltas kun URĜO. Demando 5: PRO BUSO IRANTA SENŜOFORE. 

Tarto 4 de ‘La-piramidoj’ 

Sita^o de Ca BoĥoCeoj 

Vi kaj la esploristoj eniris la egiptan piramidon kaj staras antaŭ pordo 
kun mankanta briko. Vi legas la hieroglifojn sur la kvin restantaj brikoj. 

(vidu en la antaŭa numero, p. 33). 


«^5 

9*^ 



9 ^» 



"Estas nur tri simboloj - akvo, birdo, folio." vi diras. 

"Jen tri brikoj sur la tero, ni nomu ilin A, B kaj C." diras Roberto. 



A 


B 

S> 


"Klare, briko B ne konvenas, ĉar ĝi havas fremdan domo-bildon." 
"Kaj briko A ne konvenas, ĉar ĝi estas sama kiel la tria briko super la 
pordo, dum la kvin brikoj tie estas ĉiuj malsamaj." 

"Briko C estas la ĝusta, ĉar tiel ĉiu bildo aperas unufoje sur ĉiu briko, 
kaj ĉu bildo staras precize dufoje en ĉiu pozicio sur la brika serio." 


Do, vi metas brikon C en la truon. La pordo malfermiĝas. Vi trairas kaj 
promenas pli kaj pli al la mezo de la piramido. Post iom da tempo vi 
alvenas al ĉambrego. De tie estas multaj elirejoj. Vi vidas en la 
ĉambrego ĉie spegulojn, kaj unu grandan, verdan ŝtonon, kiu brilas - ĝi 
estas tre bela. Vi iras tien rigardi ĝin, sed post unu paŝo vi aŭdas iun 
strangan sonon. Vi ne scias, de kie ĝi venas. Sed nun vi vidas, ke multaj 
strangaj estaĵoj elvenas el la elirejoj. Ili estas tre malbelaj. Ili havas 
kapon de bovo, korpon kiel de homo, kaj piedojn de leono. Ili kaptas 
vin ĉiujn. 

"Ve! Boholea atako!" krias Sandra: "Kion ni faru nun?" 

"Mi ne scias, sed ni atendu, kion ili volas fari." diras Roberto. 

"Bone" diras vi kaj sciencisto Karlo. 

La aĉaj estaĵoj diras al vi: "Se vi diros malveron, ni bruligos vin! Se vi 
diros veron, ni ĵetos vin al krokodiloj!" 


Nu, kion diri? 


Sendu vian respondon por havi ŝancon ricevi premion: 

Hajnal MacGill, Lajos u. 47a-3-1, HU-1036 Budapest, Hungario sapiszokni@freemail.hu 

Jen kanto kiun la infanoj lernis dum 
la Infana Kongreseto en Pailgis, kaj 
prezentis en la UK-fermo en Vilno: 



litova komponisto 



, 3 gar- -du ĉir-kaŭ-e, a-bundas la ko-lor’ Kaj a-kompanas ĉi-u—ta-ge, Koloroj 



flo—-ras ĉi—a—-me, ĉi—el-ar-ko sa—-me Ko—ron ĝo-jigas dum ri-gard’. 


Ridas la flava suneto 
Pelas la grizan nubeton 
En la ĉielo ĝi dancas kaj 
Vokas nin danci kun ĝi 


Ruĝa papavo en mano 
Flavas la suno brilanta 
Verdas kaj verdas folioj 
En arbar’ en kampar’ jam 


Rekantdjo - unufoje post la unua strofo kaj dufoje en la fmo: 

Ni rigardu ĉirkaŭe - abundas la kolor' 

Kaj akompanas ĉiutage 

Koloroj floras ĉiame, ĉielarko same 

Koron ĝojigas dum rigard' Muziknotoj: Marianne Lund 


Kongresu infane ankaŭ en Italio! 

Infanoj venos el multaj landoj al la 37a Internacia Infana Kongreseto (IIK), kiu okazos en 
Prato, urbo 20 kilometrojn de la UK-urbo Firenzo. Vidu al aldonitan informilon. Nur 
rimarku ke la anoncita komisiito ne plu validas. Tumu vin al la administranto. Ludoj, 
sporto, muziko, ekskursoj estos en la programo; ankaŭ teatraj kaj aliaj artaj spektakloj. 
Anoncis sin pli ol 30 infanoj el deko da landoj. Por pli da informoj, vizitu la hejmpaĝon de 
UEA: <www.uea.org> kaj rigardu sub la temo ‘Kongresoj’ Ne malfruas ankoraŭ aliĝi! 

MGNDA ĈAMPIONADO DE 

FUTBALO 

„La mondo gastas ĉe amikoj”. Jen estas la frap-f 
de la 18a Monda ĉampionado de Futbalo, kiu okazos ĉi-somere en 
12 urboj de Germanio. Kiel ĉiam - post ĉiu kvara jaro - denove 
renkontiĝos la plej bonaj 32 naciaj teamoj el la tuta mondo. Ili estas 
tiuj, kiuj post multaj kvalifikaj matĉoj, fine atingis sian celon: eblecon 
partopreni en la Monda ĉampionado. 

Certe multaj el vi interesiĝas pri tiu ĉi sporto kaj kun intereso sekvos 
la matĉojn de la ĉampionado. Kompreneble, vi ardos por via landa 
teamo - se ĝi partoprenos ĝin. Sed certe ankaŭ aliaj matĉoj estos 
interesaj. Ni jam scias, kiu kontraŭ kiu ludos en la komencaj okopaj 
ĉampionaj grupoj, sed ni ne scias ankoraŭ, kiuj du teamoj ludos en la 
finalo, la 9an de julio en Berlino. Ni deziras al la teamoj bon-ŝancojn 
kaj sukcesojn. 

Venku la plej bona! 



Kaj nun sekvu kelkaj interesaĵoj el la • Plej multajn golojn en unu matĉo 
historio de la pasintaj ĉampionadoj. oni ŝotis en la jaro 1954. Estis la 

• Plej multaj homoj spektis matĉo de Aŭstrio kaj Svislando. 

la matĉon de Urugva- 4 jp|L Tiam Aŭstrio venkis je 7-5. 

jo kontraŭ Brazilo • La plej juna futbalisto, kiu 

en la jaro 1950. jJR/ m (' ŝotis golon, estis Pele (Bra- 

En la stadiono zilo). Tiam li aĝis 17 jarojn 

Maracana de Rio de kaj 239 tagojn. Tio okazis 

Janeiro ĉeestis 174 000 • en la jaro 1958 en la mat- 

spektantoj. Kun rezulto ĉo inter Brazilo kaj Kim- 

rio. 

• La plej aĝa gol- 
ŝotisto estis Roger 
Milla el Kamerunio. 
En 1994, en la matĉo 
kontraŭ Ruslando, 
kiam li aĝis 42 jarojn 
jj 39 tagojn. 

La plej granda venko 
estis en la jaro 1982, 
kiam Hungario venkis 


2-1 Urugvajo fariĝis la 
monda ĉampiono. 

• La turko Hakan Sŭkŭr 
akiris la plej rapidan go- 
lon. En la jaro 2002 nur 11 
sekundojn post la komenco 
de la matĉo kontraŭ Suda Ko- 
reio. 

• Plej multajn golojn (entute 13) dum 
unu ĉampionado ŝotis la franco 
Just Fontaine en la jaro 1958. 



36 


£35 




llll AMI 


l 








je 10-1 kontraŭ El Salvadoro. 

• En la ĉampionado plej ofte parto- 
prenis Brazilo. Ĝis nun en ĉiuj. 

• Plej multajn fojojn Brazilo akiris la 
titolon de mond-ĉampiono: 5 foj- 
ojn. 



FIFA 


• Plej ofte partoprenis la finalon Ger- 
manio. Gis nun 7 fojojn. 

• La plej juna futbalisto dum la ĝis- 
nunaj ĉampionadoj estis White- 
side el Norda Irlando. En la jaro 
1982 li aĝis 17 jarojn kaj 42 tag- 
ojn. 

• La plej multajn matĉojn dum ĉam- 
pionadoj partoprenis Lothar Matt- 
haus el Germanio. Li ludis en 25 
matĉoj. 

Dieter Berndt, Germanio 

finalo: lasta.decida sport-ludo / futbalo: pied- 
pilko / golo: poento en pluraj pilk-ludoj / kvalifi- 
ki: elekti la plej bonajn teamojn laŭ la rezultoj / 
matĉo: pilk-ludo, kiu mavas difinitan tempo- 
daŭron / stadiono: ovala granda sportejo / ŝoti: 
pied-bati pilkon / teamo: organizita grupo de 
ludantoj / zeloto: homo, kiu arde deziras la 
venkon de iu sportisto, teamo. 

HELPANTA 

MANO 

S-ino Denis Louis, 81-jara - 
kvankam ne petita - mem pro- 
ponis sian apogon al help- 
inda kaj meritinda lernantino, 
ne atendante rekompencon 
de iu ajn. Ŝi volonte pagis 2000 
rupiojn por kovri la ŝuldon de 
lerno-kotizo de la knabino. Ha- 
zarde kaj bon-ŝance, tio okazis 
en la lasta tago antaŭ la lim- 
dato, sen mon-puno! Tiu ĝusta- 
tempa, nepetita kaj neatend- 
ita helpo feliĉigis la tutan fa- 
milion. 

S-ino Denis Louis interesiĝas 
pri kuirado, kudrado, brodado, 
kroĉetado kaj similaj artaj 
man-laboroj. Ŝi parolas la ta- 
milan, francan kaj anglan 
lingvojn. Post kelkaj monatoj 
ŝi intencos pilgrimi al Jerusale- 
mo. Ŝi eĉ revas iam ĉeesti 
Universalan Kongreson (UK) 
de Esperanto. 

Informinto: 
s-ino Saranath, 
Bangalore (Hindio) 

Ne forgesu informi nian 
redakcion, se vi vidas menci- 
indan bon-faron ĉirkaŭ vi. 

Kun granda ĝojo ni publik- 
igos viajn raportojn. Skribu! 





f ENUCAJ ABELOl 


Por produkti unu kilogramon da mi- 
elo abeloj bezonas 25.000 labor-hor- 
ojn. Unu abelo dum unu minuto vizit- 
as averaĝe 10 floretojn, kaj unu forflu- 
go el la abelujo daŭras ĉirkaŭ 10 mi- 
nutojn. Do, abelo povas viziti dum 10 
minutoj ĉirkaŭ 100 floretojn. Abelo 
laboras ekster la abelujo averaĝe 6-7 
horojn tage. Dum tiu tempo ĝi vizitas 
ĉirkaŭ 4.000 floretojn. 

Por produkti kilogramon da mielo 
abeloj bezonus ĉirkaŭ 3.571 tagojn. Se 
nur unu abelo devus fari la laboron, 
por tio ĝi devus vivi 200 jarojn. 

Abelo-laborulo en somero vivas 50- 
60 tagojn, kelkfoje eĉ malpli... 35-40 
tagojn. La laboro, multaj malamikoj kaj 
malbonaj veter-kondiĉoj ofte kurtigas 
la mallongan vivon de abelo. En vin- 
troj abelo povas travivi eĉ 5 monatojn. 

En ĉiu somera tago mortas ĉirkaŭ 
1.000 abelo-laboruloj. Sed samtem- 
pe, tiom - ofte eĉ pli - da novaj abeloj 
naskiĝas ĉiu-tage. La kvanto de la 
nov-naskitaj abeloj dependas de la 
naski-povo kaj juneco de la abel-reĝ- 
ino. Do, oni konsideras bona abel- 
reĝino tiun, kies naskipovo rezultigas 
almenaŭ 2.000 ovetojn dum 24 horoj. 

Zoran Ĉiriĉ, Serbio 


abelo: insekto, kiu produktas mielon / aver- 
aĝe: mez-nombre / kurta: mallonga _ 


Frandai esprimoi kun 

KAPO 

havi bonan / klaran kapon 

(esti saĝa, logike pensanta) 

havi iom da vaporo en la kapo 

(esti ebrieta) 

havi muŝon en la kapo 

(paroli dise-mise) 

rompi al si la kapon 

(cerbumi, longe mediti) 

io venis al li en la kapon 

(li ekpensis ion novan) 
kalkuli en la kapo 

(kalkuli sen papero aŭ kalkulilo) 
ordigi al iu la kapon 

(severe riproĉi iun) 
turni la kapon de viriiro 

(enamigi al si virinon) 
tagmanĝo po 10 eŭroj por kapo 
(ĉiu persono devas pagi 10 eŭrojn) 
teni ion en la kapo 

(teni ion en la memoro) 

perdi la kapon 

(pro io reagi ne laŭ kutima maniero) 
veti per sia kapo 

(esti absolute certa pri io) 
io tagiĝas en lia kapo 

(ŝajne li komencas ion kompreni) 
anonci premion por la kapo de iu 
(promesi rekompencon por informo, 
ebliganta kapti krimulon) 
lia kapo servas nur por porti 

ĉapelon 
(esti tre malsaĝa) 

lia kapo ne estas enciklopedio 

(li povas memor-fiksi nur tre malmulte) 
enbati ion en ies kapon 

(severe enkapigi por ne forgesi ion) 
plenŝtopi per parolo la kapon de iu 
(altrudi sian opinion per daŭra ripetado) 
ventkapulo / malplenkapulo 
(kaprice pense vaganta /tre malsaĝa) 

KONTROLU VIAN LINGVO-?CION PER 

TEPTO 


1. 

Kiu el la sekvaj homoj ne estas fizika laboristo? 


A: farbisto 

B: pentristo 

C: ŝoforo 

Ĉ: hejtisto 

2. 

Kiu afikso ne trovas por si lokon en la donitaj vortoj: estr ano, ven i ? 


A: -ar- 

B: -ig- 

C: -aĵ- 

Ĉ: re- 

3. 

Forir ŝi prenis la bak an kukon el la fornelo. Kio mankas? 


A -ante / -ot- 

B: -onte /-it- 

C: -inte /-it- 

Ĉ: -ante /-at- 

4. 

Kiu besto ululas? 


A: lupo 

B: bubalo 

C: kolombo 

Ĉ: azeno 

5. 

Estas... Kiu temp-indiko estas malĝusta? 


A: la 9a kaj 
kvarono. 

B: kvarono post 
la 9a. 

C: la 9a kaj 15 
minutoj. 

ĉ: 15 minutoj 
kaj la 9a. 

6. 

Mi opinias, ke... 

Kiu esprimas sin erare? 



A Tiel mi 
opinias, ke... 

B: Laŭ mi... 

C: Miaopinie . .. 

Ĉ: Laŭ mia 
opinio... 

7. 

Kiu frazo estus sensenca? Ni estis manĝ aj, kiam li alven. 


A: -ant-/-is 

B: -int-/-is 

C: -ont-/-is 

Ĉ: -ant-/-os 

8. 

Kiu frazo estas erara? Ili parolis . 


A en Esperanto 

B: je Esperanto 

C: Esperanton 

Ĉ: Esperante 

9. 

hundo estas besto, sed mia estas ludilo. Kie uzi arti!olo(j)n? 


A La, la, la, la 

B: -, -, -, - 

C: -, -, la, - 

Ĉ: La, -, -, la 

10. 

Kiu frazo estas gramatike erara? Mi dankas 


A: vin porla 
helpo. 

B: al vi pro la 
helpo. 

C: al vi la helpon. 

Ĉ: vin pro la 

helpo. 

11. 

domon. En kiu esprimo akuzativo estas neakceptebla? 


A eniri 

B: preteriri 

C: eliri 

Ĉ: suriri 

12. 

Kiu el ili certe estas vort-kunmeto? 


A diamanto 

B: pantero 

C: petroselo 

Ĉ: sunfloro 


(Solvinte la taskojn, kontrolu ilian ĝustecon surpaĝo 11.) 

ĈIU-TAGA MEDIO-PROTEKTADO 

* 1 ' ‘ I pJSE 


-materialo 
ekzamenotoj 


Rubrikestro: Judit Felsze 



I. Kio estas en via rubuio? 

=-fe_ - Ĉu vi disdividas la rubon ĉe vi? 

- ??? 

- Vidu, ni havas plurajn rubujojn: en unu 
el ili ni metas defalaĵojn de vegetaloj: ŝelojn 
de kreskaĵoj kaj fruktoj, en la alian - plastaĵojn: 
saketojn kaj botelojn. Aparte ni kolektas vit- 
rajn botelojn kaj legitajn gazetojn, reklam- 
foliojn. 

- Kaj kio okazas al ili poste? 

- Trans la sekva strato, sur placo staras vice 
rubujegoj kun surskriboj: por vitraĵoj, por pa- 

peraĵoj, por plastaĵoj. Krom tio, ni pagas neniom 
pro ili, sed pro tiuj, kiujn oni forportas de apud nia 
domo per rub-aŭto, ni pagas certan sumon ĉiu-monate. 
- Plaĉas al mi tiu solvo. Mi rigardos, kie troviĝas tiaj 
rubujegoj proksime al ni. Kaj kien vi metas vegetalan 
restaĵon? 

- Ho, ĝi trafas la plej bonan lokon! En la ĝardeno de 
miaj geonkloj ĝi malkomponiĝas en kompoŝtujo por 
poste iĝi taŭga nutri la plantojn en bedoj, kiel natura 
sterko. Tio kostas multe malpli ol arte-faritaj ster- 
koj, kaj krome, la plantoj preferas ĝin multe pli 
ol la artefaritajn. 

- Kompoŝtujo? Kio estas tio? 

- ĉe ili troviĝas ujo en fora, ombra loko de la ĝar- 
deno. Ĝi estas ĉirkaŭbarita per drata reto. Tien ili 

metas ĉia-specajn kuirejajn foiĵetindaĵojn kiel nemanĝ- 
eblajn partojn de legomoj, falĉitajn herbojn, ofte ankaŭ ligno-cindron el forno. ĉio 
ĉi estas kovrita per maldika ter-tavolo kaj tie ĝi restas dum unu-du jaroj. 


Pripensu, kion vi kaj via familio faras por protekti la medion! ĉu ankaŭ vi dis- 
dividas rubojn sammaniere? 

ĉu en frosta vetero vi ŝutas salon aŭ sablon sur la pavimon por ke ĝi ne estu 
glitiga? Atentu, ĉar salo taŭgas por via manĝaĵo, sed malutilas por la apudaj 
plantoj, herboj kaj arboj! 

II. Surstratai meditoi 

- Estas preskaŭ viv-danĝere atendi ĉi tie, ĉe la bus-haltejo, tiom longel... 

- Pro kio vi opinias tion? 

- Vidu, tie kiam la trafik-lampoj iĝas verdaj, la atendantaj aŭtomobiloj apud ni 
ekiras kaj kovras nin per fumaĉo. 

- Kelkaj malnovaj motoroj malbone bruligas benzinon. Multaj uzas sian aŭton, 
eĉ kiam tio ne estas necesa. En nebulaj tagoj la aero enhavas multe da karbo- 
na dioksido (C0 2 ). Krom ĝi enestas ankaŭ aliaj danĝeraj gasoj. 

- Pro tio kulpas ankaŭ fabrikoj! Industriaj filtriloj por ellasi malpli da fumo, kostas 
pli ol la mon-puno, sekve ili ne uzas filtrilojn. 

- Ni bezonus pli da verdaĵo, sed vidu, la maljunaj arboj, laŭ-longe de ĉi tiu strato 
estis hakitaj jam antaŭ pluraj jaroj, sed ĝis nun !a municipo faris nenion. 

- Jes ja... Oni atentas nur pri la nunaj kostoj, kaj ne pri ia morgaŭo de niaj idoj. 
Sed jen alvenis la buso kaj ni povos daŭrigi nian diskuton pri la terura trafiko. 


ĉu en via loĝ-loko la aero estas malpura, aŭ ĉe vi ĝi estas freŝa 
kaj pura? 

ĉu ĉe vi la municipo zorgas pri medioprotektado? 
ĉu en via urbo/vilaĝo estas parkoj, arboj, 
verdaĵo ĉirkaŭ via loĝejo? 

Aĉetante ĉu vi atentas pri tio, ke la 
varoj ne poluu la aeron (ek- 
zemple gas-ŝprucilaj flak- 
onoj, farboj, lav-pulvoroj)? 
ĉu vi konscias, ke promen- 
igante infanojn kaj hejm- h 
bestojn surstrate ili en- 
spiras pli da malsaniga 
aero, ĉar malalte la fumo 
estas pli densa? 


Skribu vian opinion pri me- 
dioprotektado. Ni aperigos 
la plej bonajn en nia revuo. 
La adresojn vidu sur 
paĝo 4. 


bedo: kreskajejo / cind- 
ro: brul-restajo / kompoŝ- 
to: malkomponiĝejo / mal • 
komponiĝi: biologie disfali / 
polui: malpurigi aeron, ak- 
von, grundon / rubo: for- 
ĵetindaĵoj / sterko: vegetala 
nutraĵo / vegetalo: kreskaĵo. 

Bildoĵ el la historio de 


Pluraj e/ niaj legantoj jam de/onge deziras havi klaran bildon pri 
ia estinteco de nia lingvo. Feliĉe, mi sukcesis trovi kun/aboranton, 
s-ron Arpad Ratkai, sciencu/on kaj spertan hungaran esperant- 
iston, kiu estas preta p/enumi tiun gravan taskon. Dankon al /i kaj 
ĝojon / ĝuon a! vi pro !a sciindaj informoj. (Red.) 


I. Mult-linaveco de la mondo 



La estiĝo de la homa lingvo 
okazis dum procezo de multaj 
dek-miloj da jaroj. Pri la kielo 
pluraj supozis monogenezon, t.e. 
ekziston de ia pra- 
lingvo, el kiu de- 
venis ĉiuj lingvoj 
de la mondo. 

Sed nun-tempe 
jam alia teorio: 
poligenezo es- 
tas ĝenerale 
akceptita. 

Laŭ ĝi mul- 
taj homaj 
grupoj 
formiĝis en 
diversaj lokoj 

de la Tero. En ĉiu komunumo 
estiĝis pli-malpli aparta, mem- 
stara propra Iingvo, kiu diferencis 
de la lingvoj de ĉiuj aliaj komun- 
umoj. La kapablo posedi kaj 


inĝenie uzi lingvon estas univer- 
sala propreco de la homa gento. 

E1 tiu vid-punkto diversaj lin- 
gvoj estas variaĵoj de la homa 
lingvo, kaj la lingva 
diverseco estas kul- 
tura heredaĵo de 
la homaro. Lin- 
gva diverseco 
respegulas 
longan kaj 
komplikan 
historion 
de la homa 
kulturo. 
Tamen 
lingva di- 
verseco havas 
ankaŭ alian as- 
pekton. La homaro 
nombre pligrandiĝis kaj kreskis la 
popol-denseco sur la Tero. Pli kaj 
pli oftiĝis la kontaktoj inter diver- 

saj lingvo-komunumoj, etnoj. Oni ne nur 
spertis la lingvan diversecon, sed ankaŭ 
konsideris ĝin kiel ŝarĝon, obstaklon, kiun 
oni devas venki. Tio certe okazis jam jar- 
milojn antaŭ la moderna civilizacio, kaj ekde 
la apero de la skribo tiu opinio aperis plur- 
loke. La plej konata fonto estas la Biblio. 



La kaŭzon de lingva di- 
verseco Malnova Testa- 
mento klarigis kiel di- 
an punon. „ Sur la 
tuta tero estis unu 
lingvo... kaj ili diris: 
Venu, ni konstruu al 
ni urbon kaj turon, 
kies supro atingos la 
m, kaj ni atingu al ni 
gloron, antaŭ ol ni disiĝos sur la tuta suprajo de 
la tuta tero. ...Kaj la Eternulo diris: Jen estas unu 
popolo, kaj unu lingvon ili ĉiuj havas: kaj jen, 
kion ili komencis fari, kaj ili ne estos malhelpataj 
en ĉio, kion ili decidis fari. Ni malleviĝu do, kaj Ni 
konfuzu tie ilian lingvon, por ke unu ne kom- 
prenu la parolon de alia." (Citaĵo el Malnova 
Testamento, Genezo 11/1-7) 


Ellerninte aliajn lingvojn oni povas superi 
tiun obstaklon. Sed jam en la frua malnova 
epoko evidentiĝis, ke alian lingvon nur mal- 
multaj homoj povas perfekte posed-preni. 
Tial estiĝis profesioj: interpretisto kaj traduk- 
isto. Ili estis nemalhaveblaj en la imperioj de 
malnova epoko. Ilia produkto videblas, inter- 
alie, sur la tiel nomata „ŝtono de Rosette" (vi- 
du ĝin ĉi-supre) el la jaro 196 a.K. Sur ĝi en tri 
lingvoj videblas la sama teksto, edikto de 
Ptolemajo la 5a. 


Ĉu vi volas ellerni 
melodiozan poemeton 
kaj per ĝi bone 
memor-fiksi la plej 
gravajn kolorojn? 

Versoj por koloroj 
(kaj sezonoj) 

Nigra estas pec' de karbo, 
verda la foli' de arbo, 
blua jen la firmamento, 
blanka neĝ' en vintra 

vento; 

bruna la printempa tero, 
flava suno en somero, 
griza en aŭtun' nebulo, 
ruĝa sang' de best' kaj ulo. 

Rudolf FlSCHER, 
Germanio 

firmamento: ĉiel-volbo / melodi- 
oza: plena de ritmo kaj muziko. 


Biblio: Sankta libro de 
kristanoj / edikto: supera 
ordono / genezo: historio 
de la deveno / gento sam- 
devena granda hom-grupo 
/ heredi: laŭleĝe ricevi de 
antaŭulo(j) / inĝenia: super- 
saĝa / interpreti: buŝe tra- 
duki / komplika: malsimpla 
/ Malnova Testamento: 
unua libro de Biblio / mo- 
dema: nun-tempa / obs- 
taklo: baro, malhelpaĵo / 
procezo: iom-post-ioma 
progresado / teorio: siste- 
mo de opinioj pri iu temo / 
universala: ĝenerale vali- 
da, tut-homara. 

En tiu ĉi rubriko vi trovas biidojn ei ia Esperanta lite- 
ratura heredaĵo dank ai ia piumo de nia fideia amiko, ei- 
stara is/anda poeto, Baidur Ragnarsson. Konsciu, ke sen 
bazaj scioj pri nia historio kaj /iteraturo oni ne povas fariĝi 
cei-konscia esperantisto, sukcesa piedanto por nia nobia 
ideo. (Red.) 


NIA 

KUL 

TURA 

HERED 

AĴO 


0 John Islav Francis 

Antaŭ 54 jaroj aperis la unua vo- 
lumo en bel-literatura eldon-serio de 
Stafeto , la eldonejo, 
kiun fondis Juan Re- 
gulo Perez en La La- 
guna, Tenerife. Per 
tiu volumo, titolita 
Kvaropo , Ja karme- 
mora eldonisto lanĉis 
mirinde konstantan 
fluon de altvaloraj li- 
broj, originalaj kaj tradukitaj, fluon 
seninterrompan dum pli ol kvaron-jar- 
cento. Estis aparte konvene, ke tiu 
unua libro de la nova eldonejo jam 
eklevis la standardon de nova poezia 
skolo sur la kampo de nia literaturo. 
Tiun oni baldaŭ komencis nomi la 
skota skolo , probable nur pro geog- 
rafiaj kaŭzoj, ĉar la kvar poetoj pre- 
zentitaj en la libro - Auld, Dinvvoo- 
die, Francis, ĉiuj skotaj, kaj Rossetti 
- estas tre malsimilaj laŭ stiloj kaj 
temoj. Unu el tiuj poetoj estis John 
Francis. Pri li temas ĉi tiu artikoleto. 

John Islay Francis naskiĝis en 1924, 
samaĝano de William Auld, lia sam- 
landano kaj amiko ekde junaĝo. Kaj 
estis Vilĉjo Auld, kiu jam tiam pers- 
vadis John lemi Esperanton, kaj jar- 
ojn poste, instigis lin komenci aper- 


igi siajn poemojn en Esperanto- 
revuoj. Estis tamen nur per la eldono 


de Kvaropo , ke la du amikoj aperis 
libre, Auld per sia poemaro Spiro de 
V pasio kaj Francis per sia granda 
poemo La kosmo. 

La kosmo estas ja granda poemo, 
71 kvar-liniaj strofoj kiuj dividiĝas 
iom neegale inter 5 partoj aŭ ĉapi- 
troj. La temo estas eksterordinara: la 
historio - se oni povas nomi tion his- 
torio - de la kosmo ekde „la nigro de 
nenio” ĝis la fino, kiam „la astroj daŭ- 
re dronas en la mallum’ avida”. La 
ĉefa parto de la poemo tamen ne es- 
tas la kosmo ĝenerale, sed la evoluo 
de nia sun-sistemo kaj de la vivo sur 
la tero, aparte de la homaro, kiun la 
poeto sekvas ĝis ĝia rifuĝo al aliaj 
planedoj for de la mortanta mondo, sed 
ankaŭ tiuj mortas, ĉar la suno mem 
formortas, „elkonsumiĝas nigre”. La 


EL LA HISTORIO 

poeto bazas sian rakonton sur sci- 
encaj teorioj, kio gvidas lin laŭ vojo 
de objektiva pesimismo, li nur obser- 
vas dum sia vojaĝo ekde la komen- 
co ĝis la fmo, konstatas senemocie 
la kosmajn faktojn. La rakonto estas 
rapida, la epizodoj sekvas unu la 
alian senhalte, senindulge. Jen la stro- 
fo, kiu priskribas la viziton de la ho- 
moj sur la luno: 

Tombeskajn lun-kraterojn invadas 


prozo en Esperanto daŭris pli-malpli 
10 jarojn. La romano estas ja ample- 
ksa, preskaŭ 600 paĝoj, sed pli im- 
presa estas ĝia imponeco laŭ temo kaj 
la ellaborado de tiu temo. Ĝi estas 
rakonto pri milito, pri sintenoj al mili- 
to, pri efikoj de milito. Pli precize la 
romano rakontas pri personoj kaj 
eventoj tuj antaŭ kaj dum la du mond- 
militoj. Iu-sence temas pri familia 
kroniko, kie rolas la gefratoj Dunkan 


DE LA ESPERANTA 


pinta ŝipo ,/ sur fundo glite haltas, 
kaj elgorĝigas homojn, / kiuj esplo- 
re grimpas ĝis la kratera lipo, / ri - 
gardas nudajn stepojn, montegojn 
kaj kanjonojn. 

Sed la homo devas daŭrigi sian 
esploron, atendas la planedo Marso: 

Ĉe T morna lun-pejzaĝo ne haltas 
homa peno. / La ruĝa marsa sablo 
al serĉo lin provokas. 

Ĉu La kosmo havas paralelon en 
aliaj lingvoj, mi ne scias, - certe ne 
en Esperanto. 

John Francis ja verkis pliajn poe- 
mojn, sed tamen li estas pli konata 
kiel verkinto de prozo. Tie elstaras 
lia romanego La granda kaldrono , 
kiu aperis en 1978. Laŭdire la verk- 
ado de tiu ĉefverko de originala 

kaj Ina kaj iliaj filoj, kaj multaj flank- 
uloj. La longa okaz-tempo rezultas 
en du rakonto-fadenoj, kiuj altemas 
kun epizodoj divers-longaj. Tiu meto- 
do de rakontado faras postulojn al la 
leganto, sed iom post iom la roloj de 
la personoj klariĝas. Iliaj sintenoj al 
la militoj estas diversaj, militemuloj 
ĉefe troviĝas inter iuj el la flankaj 
personoj, ĉe la ĉefaj personoj la opi- 
nioj malsamas, entuziasmo mankas, 
sed la aŭtoro klare komprenigas, ke 
libereco de elektoj por aŭ kontraŭ en 
tiaj cirkonstancoj estas limigita. Pri- 
skriboj estas realismaj, precipe pri la 
okazaro en la unua mondmilito. Dialo- 
goj, ofte longaj, formas gravan par- 
ton de la verko, ili estas realisme 
vivaj kaj plifaciligas la legadon, kiu 
okaze lacigas per siaj senindulgaj 

postuloj. Entute, la romano de Fran- 
cis estas verko de digna stabileco, 
bazita sur la profundaj spertoj, long- 
daŭra meditado kaj kree eltenaj ka- 
pabloj de realisma verkisto. 

Apenaŭ troviĝas en nia literaturo 
verkoj kompareblaj kun La kosmo 
kaj La granda kaldrono , ili estas 
unikaj. Sed John Francis aŭtoris ja 
pliajn verkojn: scienc-fikcian roma- 
non, Misio sen alveno (1982) kaj du 
novelarojn, Vitralo (1960) kaj Tri ra- 
kontojpri la Miljara Paco (1998). 

Misio sen alveno estas lerte verk- 
ita rakonto laŭ la kutima formulo pri 
kosma vojaĝado, esplorado de aliaj 
planedoj kaj civilizoj, saltoj de uni- 
verso al universo, senfina serĉado 
de neniam atingotaj celoj. Sed la 
aŭtoro uzas la sciencfikcian formon 


por pli aktualaj esploroj de diversaj 
homaj kondiĉoj, pri konduto de ho- 
moj, pri la sento de homa soleco en 
fremdaj cirkonstancoj, kio donas apar- 
tan dimension al la rakontado. La du 
novelaroj grandparte estas fabelecaj 
rakontoj kun mesaĝo, kompetente 
disvolvitaj; du noveloj en Vitralo ta- 
men staras aparte kiel realisma pri- 
trakto de mensokaptaj temoj: La 
tuso de morto pri sperto de bomb- 
aviadila ekspedicio en la dua mond- 
milito, kaj Germoj en rikolto pri ri- 
latoj inter aro de infanoj en Skot- 
landa insulo. 

John Islay Francis estas eksterdu- 
be unu el niaj plej kompetentaj proz- 
verkistoj. Lia ĉefverko, La granda 
kaldrono , nepre meritas reeldonon 
kaj plian atentigon inter la legantaro. 


Ĉu vi scias... (sotvoj) 

1. Sur la bondoj de Nib, Egiptio; reĝo Menes fbndis ĝin en ia jaro 2920a.K. 

2. Sviso Henri Dunant, en ia jaro 1864. 

3. De ia iatina vorto 'bibiia' = iibroj. 

4. Punejo, en kiu ia membroj de iu etno estas severe gardataj. 

5. La unuajn koncentrejojn organizis hispanaj ko/oniistoj. 

6. Sen perforto, per civitana maiobeo. 

7. Irano. 

8. Ramadano. 

9. Proponis ĝin usonano Ray Tom/inson, ia inventinto de ret-poŝto. 

10. Akvo. La unuaj akvo-horioĝoj estis ciiindraj vazoj kun trueto sur/a 
fundo. La trafiuinta akvo-kvanto indikis ia tempon. 

a.K.: antaŭ Kristo / Biblio: la sankta libro de kristanoj / civitano: plen-rajta membro de 
ŝtato / etno: hom-grupo, kiu havas komunan originon kaj tradiciaron / fasti: manĝi tre 
malmulte kaj sin deteni de iuj manĝaĵoj / iniciati: proponi estigi / inventi: elpensi ion novan 
/ judo: popolo, kiu loĝas en Israelo kaj en multaj landoj de la mondo / kolonio: lando, 
teritorio sub la jugo de iu popolo, kiu perforte okupis ĝin. 

Tiu ĉi rubriko servas niajn novuiojn. Oni ofte faras al ni demandojn, kiujn 
- pro manko de sperto - estas malfacile respondi, konvinke rebati. 

Ĉi tie ni deziras liveri utilajn faktojn kaj respondojn. 


Nun ni lasas iom ripozi niajn kutimajn rolulojn: Scivolulon kaj ĉefkomputilan Moŝ- 
ton. Ni vizitos ilin en la septembra numero. 

La ĉi-suba konfeso de nia usona amiko aperis antaŭ preskaŭ ok jaroj, tamen 
mi prezentas ĝin ai vi, ĉar ĝis hodiaŭ ĝia aktuaieco perdis neniom. Male, vi 
trovas en ĝi plurajn brilajn pensojn, konvinkajn argumentojn. 

< Kial usonano uzas Esperanton? > 

Novaj renkontitoj foje esprimas surprizon, kiam ili ekscias, ke mi, usonano, 
uzas Esperanton anstataŭ la anglan en Japanio. 

Foje oni eĉ ne kredas, ke mi efektive estas usonano, ĉar ili aŭdis min pa- 
roli nur Esperanton. 

Nu, estas vere, ke la plimulto el la usonanoj preferas uzi la anglan. Multaj 
usonanoj opinias, ke la angla sufiĉas, kaj ke ĉiu en la mondo devus lerni ĝin. 
Kial do mi preferas uzi Esperanton por komunikiĝi kun neusonanoj? Jen kel- 
kaj kialoj: 

> Amikeco 

Dum longaj vojaĝoj mi rimarkis, ke la plimulto el la homoj, kiuj alparolas 
min per la angla, ne interesiĝas pri mi kiel homo, nek pri mia kulturo. Ili 
interesiĝas unua-vice pri mono: lli aŭ volis vendi ion al mi, aŭ volis lerni la 
anglan de mi, por povi ricevi pli bonan edukon kaj pli alt-salajran postenon, 
aŭ ion alian. Kontraste, granda procento de la homoj, kun kiuj mi parolas 
Esperanton, interesiĝas pri mi kiel homo, aŭ pri mia kulturo. Multaj el ili dezi- 
ras amikiĝi, kaj efektive multaj el ili fariĝis miaj amikoj. 

> Egaleco 

Se mi parolas angle kun japano aŭ iu alia, kies denaska lingvo ne estas 
angla, mi ĉiam, nepre, havas la pozicion de spertulo pri la lingvo, kaj ne- 
grave, kiom multe tiu alia persono studis la anglan, li aŭ ŝi nepre parolas el 
malpli alta pozicio, kiel lernanto al instruisto aŭ subulo al estro. Se anstataŭe 
ni interparolus per la lingvo de mia kunparolanto, ekzemple la japana, la 
situacio estas simila. Tia malegaleco tre malhelpas interamikiĝon. 

> Pord-malfermo 

Dum mia longa mond-vojaĝo, Esperanto malfermis al mi multegajn pordojn 
figure kaj laŭvorte. Mi tranokte gastis en 150 hejmoj de esperantistoj dum la 
tri-jara vojaĝo, kaj nek unu nokton mi pagis en hotelo! 

Kelkaj el miaj bonaj amikoj, post jaroj da amikeco, konfesis al mi ke, antaŭ 
ol renkonti min, ili malŝatis usonanojn. Do, se mi uzus la anglan, mi certe ne 
povus ekamikiĝi kun tiuj homoj, kiuj nun estas tre karaj amikoj. Esperanto ja 
malfermis la pordon al ili. 


> Helpi la mondon 

Laborante por disvastigi Esperanton, mi havas la senton, ke mi faras ion 
utilan al la mondo. Se homoj tra la mondo povos libere interkomunikiĝi kiel 
egaluloj, kaj interamikiĝi per Esperanto, certe la mondo fariĝos pli bona, pli 
justa, pli simpatia. Mi ne imagas, ke Esperanto sola solvos ĉiajn mond-prob- 
lemojn, sed ĝi ja povas helpi la homojn ellabori solvojn. 


> Kreemo 

Mi tre ŝatas uzi Esperanton, ĉar ĝi 
fleksebleco en la lingvo, mi sentas li 
anto kompare kun la angla, kies 
La ebloj krei novajn espffmojn 
granda ĝojo esplori iliri, kaj trpvi ti 

> Valoraj spertoj kaj memfido 
Trairante pordojn malfermitajn per 

viv-spertojn, kiujn mi ne facile povus 
multe kontribuas al mia memfido, kaj 
mondo. 



kreemo. Pro la granda 
ŭ parolante en Esper- 
o estas relative fiksitaj. 
reskaŭ senlimaj; estas 
:e jam ekzistantajn erojn. 

Espergnto, mi ricevis multajn valorajn 
havi sen Esperanto. Tiaj riĉaj vivspertoj 
preparis rnin pli kompetente agadi en la 


> Nova mond-koncepto 

Eble la plej grava profito, kiun mi ricevis el mia uzado de Esperanto, estas 
drasta ŝanĝo de mia mond-koncepto. Antaŭe mi imagis, ke la mondo plenas 
je fremduloj - homoj tre malsamaj kaj ne alireblaj. Kun „fremduloj" oni ne po- 
vas multe simpatii, ĉar ili ja estas fremdaj, ĉu ne? 

Tamen, pro miaj travivaĵoj, uzante Esperanton, mi malkovris, ke tiu imago 
estis tre erara. La mondo plenas ne je fremduloj, sed je homoj samaj kiel mi 
kaj miaj familianoj. Kaj plue, tre multaj el tiuj homoj deziras esti miaj amikoj, 
se ili havas okazon renkontiĝi kun mi. Do, ili estas ne fremduloj, sed amikoj 
aŭ estontaj amikoj. 

Kia granda diferenco! Nun mi sentas min reale ligita al homoj tra la mondo. 
Kaj mi ne plu sentas min katenita al nur unu parto de la mondo, al nur unu 
lingvo, nur unu kulturo. Mi estas libera interagi kun homoj tra la mondo, ĉar 
ĉie troviĝas amikemaj homoj, kaj ĉar Esperanto donas al mi la rimedon facile 
interparoli kun ili. 

Joel Brozovsky (Esperanto, n-ro 1, 1998) 

POR BONA UNGVO-SCIO 


LINGVA DOKTORO 


Kiam sola kaj kiam sole ? 



Mi elektis kiel titolon la vort-paron 
so/a /so/e, ĉar kelkaj esperantistoj hezi- 
tas ĉe jenaj frazoj. Hieraŭ li sola/sole 
veturis. Li unua / unue solvis la tas- 
kon. Li kuŝis malsana / malsane en la 
lito. Kiel decidi pri la ĝusta formo? 

Estas facile. Pensu pri tio, ĉu vi 
volas prezenti la staton de la subjek- 
to (ĉi-kaze de „li”), aŭ la manieron de 
la ago, kiun la subjekto plenumas. 

En la unua kazo, kiam la frazo es- 
tas kompletigebla jene: Hieraŭ li estis 
sola (neniu akompanis lin), kiam li vetu- 
ris. Li estis la unua, kiu solvis la 
taskon. Li estis malsana kaj kuŝis en 
la lito. Kiel vi vidas, en ĉiuj tri ekzem- 
ploj temas pri la stato de la subjekto 
(li). Pliaj ekzemploj: Li venis hejmen 
ebria. Mi rigardis la filmon duon-dor- 
ma. Nuda ŝi dancis en nokta lokalo. 
Ni liberaj parolas facile, sed mallibe- 
raj timas ekparoli. 

Adverboj (e-vortoj) karakterizas la 
agon, ne la aganton. Ili montras la ma- 
nieron, laŭ kiu agas la subjekto. En la 
supraj ekzemploj: Hieraŭ li sole vetu- 
ris esprimas, ke hieraŭ li faris nenion 
alian ol veturis, alie: li nur veturis (sole 
= nur), Li unue solvis... (poste eble 


legis aŭ ludis...), li malsane kuŝis... 
(eble li ne estis malsana, sed imitis la 
kuŝ-manieron de malsanulo), ktp. 

Kaj nun mi mencias alian sufiĉe oft- 
an aferon. En la ĉiu-taga lingvo-uzo oni 
renkontas unu-vortajn stat-adjektojn 
aŭ predikativojn. Vi iras ekzemple al 
vendejo kaj vidas sur la enir-pordo sur- 
skribon: fermita (subkomprenu: /a ven- 
dejo estas fermita). Aŭ en restoracio 
sur la tablo vi vidas paperon kun la 
vorto: rezervita (t.e. /a tablo estas re- 
zervita). En la komputilejo via kolego 
riparis la monitoron kaj sur apuda 
slipeto sciigas vin: riparita (subkom- 
prenu: /a monitoro estas riparita). Kaj 
oni povus vicigi multajn ekzemplojn. 
Mi ne eĉ unu-foje vidis en tiaj kazoj e- 
formojn. Responde oni argumentis, ke 
mankas la subjekto. Jes, vere, ĝi man- 
kas, sed ĉiu ja aŭtomate subkom- 
prenas ĝin. Kion vi dirus, se la res- 
pondon: Kia estas la hundeto? iu res- 
pondusjene: Vundite. ĉu??? 

Atentu pri la uzo de a-finaĵaj stataj 
adjektoj, kiuj povas rilati ankaŭ objek- 
ton, sed pri tio aparte, en alia fojo. 

Geza Kurucz 


ampleksa: vasta, riĉa, mult-nombra / asigni: doni (mon)rimedojn por aparta celo / asocio: grava 
societo por iu celo / budo: malgranda konstruajo el tabuloj / buĝeto: detala antaŭkalkulo de jaraj 
en- kaj elspezoj / debuti: unua-foje prezenti sin antaŭ publiko / entuziasmo: arda emo al io / 
foiro: granda komerca kunveno / merkato: akcepto-povo por iu varo fizika aŭ spirita / motivo: 
tio, kio igas iun agi / projekto: ideo proponata kiel efektivigota / propedeŭtiko: instruado prepara 
al postaj studoj / provizi: ricevigi en bezonata kvanto / skipo: labor-grupo / teamo: aro da homoj 
por sama laboro aŭ ludo / teko: kolektujo de dokumentoj, paper-folioj / trampolino: alta salto- 
tabulo, de kiu oni plonĝas en akvon / trejni: alkonduki al dezirataj stato kaj kapabloj. 

Projekto Trampolino ►►►►►►►► 

Lasta-tempe Britio eliris kun interesa projekto por enkonduki Esperanton 
en la unua-gradaj lernejoj de Anglio. 

Sciu, ke Ia brita registaro maldevigis en la dua-gradaj lemejoj la lemadon 
de fremdaj lingvoj (ja vere!) kaj samtempe enkondukis ilin en la unuagradaj 
lemejoj, kie ĝis nun ili ĝenerale ne instruiĝis. Oni supozas, ke la motivo de la 
registaro estis ke, se junaj lemantoj sukcesos pri ffemdaj lingvoj en la unua- 
gradaj lemejoj (7-11 jaroj), ili volonte plustudos ilin en la duagradaj ... (?) 

Tamen, tiu politiko prezentas, por la unuagradaj lemejoj, plurajn prob- 
lemojn. Unue, instruistoj pri ffemdaj lingvoj mankas en la unuagradaj lem- 
ejoj. Krome, se diversaj lemejoj ofertos diversajn lingvojn (laŭ diversaj instm- 
programoj), kio okazos, kiam la lemantoj kunvenos en la duagradaj lemejoj - 
ĥaoso, ĉu ne? 

Jen racia fundamento por Esperanto, ne por ĝi mem, sed kiel enkonduko al 
ffemdaj lingvoj, kiel trampolino al lingvolemado. Instruistoj povas lemi Esper- 
anton multe pli facile ol aliajn lingvojn; kaj krome, ĝi servas bonege kiel alir- 
vojo al iu ajn ffemda lingvo (en la duagradaj lemejoj). Necesis nur provizi la 
“merkaton” per taŭgaj lem-materialoj por tiu celo. 

Angela (Anĝela) TELLIER , sperta instruistino kaj kreinto de la projekto, 
pasint-jare prezentis proponon al la komitato de Esperanto-Asocio de Britio 
(EAB). ĉi bon-venigis la proponon kaj asignis adekvatan buĝeton por krei la 
necesan materialon kaj trejni instruistojn. Sekvis kvin monatoj da superhoma 
aktivado de Angela kaj de skipo de entuziasmaj volontuloj (ĉiuj instruistoj) 
kaj fine, ĉe la prestiĝa "Lingva Foiro" en Londono, novembron 2005, debutis 
la tre bel-aspekta, ampleksa Instru-pakaĵo de la Projekto. Reaperis lemo- 
libroj, vortareto, angla-lingva enkonduko al Esperanto, simpla lego-Iibro, la 
bild-vortaro Mil Unuaj Vortoj, kompakt-disko kaj variaj instru-helpiloj, ĉiuj 
en bel-aspekta plasta teko. 

Dum la Foiro pluraj centoj da homoj vizitis la Esperanto-budon. Samtempe, 
Angela kaj ŝia teamo kontaktis ĉiun lokan eduk-instancon por anonci (per 
belega Inform-pakaĵo, p.52 ) la projekton kaj same multajn unuopajn lemejojn. 
La inform-pakaĵo inkluzivas tre interesan folion verkitan de Renato Corsetti 
(prezidanto de UEA) kaj David Kelso, pri la propedeŭtika valoro de Esperanto. 

Jam vidiĝas iom (sed ne tiom!) da intereso de lemejoj kaj de eduk-ins- 
tancoj! Evidentas, do, ke oni devas daŭre puŝi la aferon kaj sur nacia kaj loka 
niveloj. Angela kaj la projekto-skipo aktuale okupiĝas pri dua rondo de 
inform-atako per leteroj kaj respondoj al inform-petoj. 

< Piednotoj sur paĝo 49. 


David KELSO, Britio 





r What is Esperanto? It is a language created over a hundred years ago and is ^ 

spoken by millions of people worldwide. Known as the "international language", 
Esperanto is intended as a second language for all. Using it will help you share 
Jdeas with people all over the world. _. 

Look At 

Esperanto 


My name is David and l'm trying to find out about life in 
other countries. I’ve learnt a bit of French and a few words 
of German and l've been on a day-trip to France. I found 
I couldn't say all I wanted to say and I didn't understand 
much of what people said to me. Many of them didn't 
speak English. 

I’d like to visit other countries, but I read somewhere that 
there are as many as 3,000 languages in the world. I can't 
learn all of them - what am I going to do? 



I spent some time on the net looking for languages ^ 

and I came across one called Esperanto. 

I'd not heard of this before, but I discovered it's a 
planned,or specially designed, international language, 
much easier to learn than other languages. 
idea and I wanted to 

I typed Esperanto into the search engine and 
found loads of pages telling me all about the 
language. It seems there are Esperanto speakers in 
^over 100 countries. _ 



r 



This seemed like a good 
know more. 


I was surprised to find out that the person who devised 
Esperanto was still at school when he came up with 
the idea. 

Before he'd finished school he'd created a working 
language which he could use with his friends. His name 
was Ludoviko Zamenhof. 

Did you know... ? 

Esperanto has a "birthday". July 26,1887 is 
the date when Zamenhof published his first 
book about the new language. What other 
languages can claim to have a "birthday"? 

Springboard... 


to languages! 


A unique introduction to foreign languages 
for all pupils at 
Key Stage 2 






